Beli Peranti Vivo Dan Berpeluang Memenangi Percutian 6 Hari 5 Malam Ke Destinasi Pilihan Sempena AidilFitri

Vivo telah mengumumkan pertandingan “Travel Around The World With Vivo” bersempena dengan ketibaan hari raya Aidil Fitri tidak lama lagi. Bagi setiap pembelian mana-mana peranti Vivo, pembeli berpeluang untuk memenangi hadiah utama iaitu percutian selama 6 hari 5 malam ke destinasi yang menarik seperti Jepun, China, Korea, Turkey, India, Mekah, Croatia, Greece, Egypt, Perancis, Jerman, Australia dan Itali.

Pertandingan bermula dari 25 Mei sehingga 9 Jun 2019. Selain itu, terdapat juga hadiah wang tunai dan hadiah yang bernilai sehingga RM40000 yang boleh direbut termasuklah 3 hadiah tempat pertama iaitu RM1888 setiap satu.

Pembeli yang membeli peranti Vivo di pengedar yang sah akan diberi QR code untuk diimbas yang mana mereka akan menghantar IMEI bagi peranti yang baharu sahaja dibeli.

Anda boleh membeli peranti Vivo di VivoStore atau menyemak pengedar yang sah berdekatan anda dengan klik di sini. Anda juga boleh melayari laman Facebook Vivo.


Reviu Eksklusif: Avvio L660S, Smartphone 4G Pada Harga Bajet

Avvio, satu jenama baru yang dibawa masuk oleh Brightstar Malaysia, kini hadir dengan peranti baru mereka yang dikenali sebagai Avvio L660S. Kehadiran smartphone ini telah memberi lebih pilihan kepada pasaran entry-level dengan spesifikasi yang tidak kurang hebatnya. Hadir dengan MediaTek Quad-core 1.0Ghz, 1GB RAM, 5.0 inci skrin, kamera utama 13 megapiksel serta kamera hadapan 5 megapiksel.

Model ini telah dibekalkan dengan paparan skrin berukuran mencecah 5.0 inci yang menawarkan resolusi 1280×720 piksel. Malah penggunaan teknologi skrin jenis HD IPS LCD mampu menghasilkan paparan imej dan juga warna yang kelihatan lebih terang walaupun ketika berada dibawah cahaya matahari.

Apabila panel belakang smartphone dibuka, anda boleh melihat bateri Li-Po yang boleh dikeluarkan dari slotnya berkapasiti 2000mAh. Tidak dilupakan juga dua slot kad SIM jenis micro SIM serta kad memori tambahan microSD sebesar 32GB boleh ditemui pada bahagian atas slot bateri tanpa menyokong fungsi hot-swap.

Kelebihan yang dimiliki oleh Avvio L660S, ia menyokong penggambaran utama 13 Megapiksel dengan kamera hadapan beresolusi 5 Megapiksel. Malah sokongan lensa berkualiti ini sekali gus menjanjikan pengambilan gambar dan juga rakaman video lebih jelas dengan adanya sokongan fungsi auto fokus dan LED flash serta menyokong beberapa mod menarik untuk kamera utama.

Bateri merupakan masalah yang sering dihadapi oleh pengguna smartphone sekarang. Ini kerana, kebanyakan smartphone yang dikeluarkan hadir dengan kapasiti bateri yang kecil. Tetapi berlainan pula dengan Avvio L660S, di mana ia menyediakan bateri berkapasiti 2000mAh bersama mod Intelligent Power Saving.

Pemain muzik smartphone ini telah mengambil pendekatan baru, di mana kesemua aplikasi berkaitan muzik akan ditempatkan di dalam satu aplikasi yang sama. Untuk kemudahan mencari lagu, pemain muzik milik Avvio L660S telah diasingkan kepada beberapa kategori iaitu Artists, Albums, Songs dan juga Playlists. Kualiti bunyi yang dihasilkan olehnya juga memuaskan dengan adanya sokongan teknologi Equalizer.

Memandangkan peranti ini menyokong rakaman video HD penuh dalam format 1080p, jadi tidak menjadi masalah untuk anda memainkan sebarang video berdefinisi HD 1080p. Menariknya lagi, pemain video yang disokong oleh Avvio L660S turut boleh diedit mengikut kemahuan sendiri dengan adanya fungsi Trim.

AVVIO L660S menawarkan kamera hadapan beresolusi 5 Megapiksel yang telah dilengkapi serta beberapa mod menarik di antaranya adalah HDR, Face beauty dan Night shoot. Manakala kehadiran kamera utama 13 Megapiksel dengan mod Panorama, Face beauty, HDR dan beberapa membolehkan anda mengambil gambar mengikut kreativiti tersendiri.

Avvio L660S turut hadir dengan sebuah Smart Cover yang boleh dipadankan dengan smartphone ini. Menariknya, anda boleh memilih tiga rekaan jam untuk digunakan pada paparan smartphone serta boleh menjawab panggilan tanpa perlu membuka cover smartphone terlebih dahulu.

Janji Mereka Pada Anda Selepas 18 Bulan Selepas Pembelian!

Hantarkan alat anda ke pusat servis (Avvio Assist) dan dapatkan gantian dalam tempoh 24 jam.

potongan 50% hanya sekali bagi gantian skrin termasuk panel sesentuh dan LCD skrin

Nikmati potongan 30% dari bil pembaikian anda jika alat anda tidak dibaiki dalam tempoh 7 hari bekerja.

Anda hanya perlu membayar RM 18 sahaja untuk bateri yang tulen.

Tiada kos pemprosesan dikenakan bagi sebut harga walaupun anda memilih untuk tidak membaiki alat anda dengan kami.

*Untuk terma dan syarat, anda boleh rujuk di www.brightstarcorp.com.my/brands/avvio/#tnc.

Avvio L660S boleh dikatakan sebagai sebuah smartphone kelas pertengahan terbaik di pasaran dengan menawarkan pemproses Quad Core berkelajuan 1.0GHz serta dioperasikan bersama Android 5.1 Lollipop. Selain menawarkan penggambaran utama 13 Megapiksel dengan kamera hadapan beresolusi 5 Megapiksel dengan pelbagai mod, ia juga ditawarkan dengan harga yang mampu milik iaitu serendah RM479. Lebih istimewa lagi, peranti ini menawarkan waranti yang jarang-jarang dimiliki oleh smartphone lain di pasaran sekarang. Malah ianya sangat berbaloi dengan harga yang ditawarkan.


HUAWEI Kini Tersenarai Semula Di Dalam SD Association!!!

Sebelum ini, HUAWEI dikatakan telah disingkirkan oleh SD Association di dalam senarai ahlinya yang secara langsung menyebabkan segala peranti akan datang HUAWEI tidak boleh menggunakansokongan microSD.

Walaubagaimanapun, HUAWEI Technologies dilihat telah disenaraikan semula oleh SD Associaton Co. Ltd yang mana ia telah disahkan sendiri oleh mereka.

Dalam pada itu, menurut kenyataan jurucakap HUAWEI kepada portal Android Authority, penyertaan HUAWEI tidak pernah dibatalkan namun hanya sementara sahaja bagi memastikan segala peraturan di patuhi yang mana telah dikeluarkan oleh Jabatan Perdagangan Amerika Syarikat.


Dapatkan Fungsi Gesture Khas Google Pixel Pada Smartphone Anda

Google Pixel dan beberapa peranti keluaran Huawei mempunyai fungsi gesture istimewa pada bahagian pengesan cap jari yang membolehkan pengguna mengakses fungsi tertentu smartphone, salah satunya adalah dengan melakukan swipe pada bahagian pengimbas untuk menurunkan paparan notifikasi.

Terima kasih kepada pembina aplikasi ztc1997 dari forum XDA Developers, kini anda boleh mendapatkan fungsi istimewa tersebut pada smartphone anda. Aplikasi Fingerprint Quick Action yang dibina ztc1997 membolehkan pengesan cap jari anda ditetapkan untuk mengakses paparan notifikasi, kembali ke home screen, ataupun memadamkan skrin. Aplikasi ini juga sangat mudah digunakan, peranti tanpa sistem root juga boleh menggunakan aplikasi ini tanpa sebarang masalah. Yang penting smartphone anda haruslah mempunyai pengesan cap jari dan juga sistem Android 6.0 dan ke atas.

Benarkan proses Install dari Unknown Source di dalam Settings > Fingerprint & Security.

Muat turun aplikasi Fingerprint Quick Action dan install aplikasi tersebut.

Lancarkan aplikasi, dan aktifkan fungsi aplikasi.

Pilih jenis gesture dan akses yang anda mahu dari tetapan ini.

Sesetengah model smartphone mungkin akan menghadapi masalah menggunakan aplikasi ini. Saya ada mencuba aplikasi ini pada OnePlus 3, namun tidak berjaya. Walau bagaimanapun, aplikasi ini berfungsin dengan sempurna pada Sony Xperia XZ.


Terbaik! Lebih 532 Juta Peminat e-Sukan Saksikan Kejohanan PMCO 2019 Secara Langsung

Baru-baru ini, lebih kurang 532 juta orang peminat e-sukan di seluruh dunia menyaksikan kejohanan PUBG Mobile Club Open 2019 Fall Split Global Finals yang berlangsung di Pusat Dagangan Dunia Putra (PWTC). Kejohanan ini kita dapat saksikan pasukan Bigetron RA Indonesia berjaya mempamerkan persembahan luar biasa dan merangkul gelaran juara – sekaligus membawa pulang hadiah utama bernilai USD$180,000.

Terbahagi kepada Split Spring & Split Fall, PMCO 2019 merupakan salah satu kejohanan e-sukan terbesar di dunia yang menawarkan jumlah hadiah terkumpul sehingga USD $2.5 juta. Selain itu, PMCO 2019 juga menyediakan laluan untuk para kaki gamers yang bercita-cita untuk membuka jalan untuk menjadi profesional dalam sukan PUBG MOBILE untuk menonjolkan kemahiran mereka.

Dalam usaha mencapai tahap yang sesuai dan peluang bersaing untuk semua pemain, PUBG MOBILE mendedahkan bahawa struktur ekosistem esports global akan lengkap sebagai peringkat amatur-semipro-pro dan peringkat serantau negara-serantau pada tahun 2020. Selain Kejohanan Campus, ia juga mengumumkan bahawa Liga Dunia untuk pemain profesional akan bermula pada bulan Mei dan Oktober pada tahun 2020.

Kejohanan ini akan bermula dengan Liga-Liga Pro di negara terpilih termasuk Indonesia, Malaysia, Thailand, Vietnam, Asia Selatan dan Amerika. Kemuncak Liga Pro dalam Liga Dunia – di mana pasukan yang menduduki tangga teratas akan mewakili kawasan masing-masing untuk bersaing dalam Kejohanan dunia untuk rebut hadiah utama menarik.

Kejohanan PMCO 2020 menawarkan hadiah bernilai sehingga USD $5juta – yang mana lebih berlipat ganda berbanding PMCO 2019. Ia juga mengumumkan pendaftaran PMCO 2020 Spring Split akan bermula pada Januari 2020.


HP Serlahkan Ekspresi & Pelopori Kreativiti Dengan Melancarkan Inovasi Baharu bagi Karyawan Masa Depan Malaysia!!!

HP Inc. Malaysia telah melancarkan rangkaian baharu inovasi PC dan Percetakan yang bakal menyerlahkan ekspresi sambil para karyawan bekerja dan menghasilkan kandungan baik di rumah mahupun semasa bergerak. Peranti terbaharu dalam HP Create Ecosystem, HP ZBook Create, HP ENVY x360 dan HP Deskjet Plus Ink Advantage 6000 series akan menzahirkan kreativiti Creators of Tomorrow.

HP ENVY x360 menggunakan pemproses berbilang teras AMD Ryzen 4000 Series untuk membawakan prestasi komputer riba mengagumkan menerusi sebuah pemproses berbilang ulir dan grafik Vega untuk tugasan multimedia intensif.

Serlah hasil karya anda dengan paparan mengagumkan berlandaskan Radeon Graphics, yang dipacu oleh hayat bateri luar biasa. Paparan skrin mikrosisi, berbilang sentuh dengan kaca Corning® Gorilla® Glass NBT™ dari sisi ke sisi membolehkan karya dicipta tanpa batasan, manakala HP Stylus Pen, dengan tahap kependaman dan kepekaan lebih tinggi membolehkan karyawan untuk bertukar warna dan menghasilkan karya secara semula jadi  tanpa sebarang gangguan.

HP ZBook Create, komputer riba 15” paling kecil untuk menghasilkan karya dan permainan komputer, membolehkan pengguna mencipta sambil bergerak, dengan cara yang jauh berbeza daripada masa lepas. Peranti ZBook Create memuatkan skrin DreamColor pemenang anugerah HP dengan hayat bateri 17.5 jam, yang tahan sepanjang hari2. Ini membolehkan pereka seni visual, pakar animasi dan pakar warna untuk memaparkan kandungan mereka dengan tepat pada skrin dari mana-mana sahaja.

Karyawan boleh mereka cipta, menyunting, memaparkan, dan menyiarkan, walau betapa rumit aliran kerjanya, dengan pilihan grafik Quadro® atau GeForce® dan pemproses Intel® Core™ dan Intel® Xeon® generasi akan datang.

Rangkaian mesin cetak HP DeskJet Plus Ink Advantage 6000 series menyediakan keupayaan percetakan yang berkualiti dan boleh dipercayai yang membezakannya daripada mesin cetak lain setarafnya. Warna terang dengan dpi optimum 4800×1200 dan output hitam dpi 1200×1200 membolehkan anda menghasilkan teks hitam menyerlah dan grafik terang untuk dokumen dan foto yang dicetak setiap hari.

Boleh didapati dalam warna putih, mesin cetak bergaya ini boleh dimuatkan secara anggun dalam ruang kerja dan kediaman. Alat ini menyediakan pengalaman percetakan lancar dengan interaksi intuitif dan berpandu dan dilengkapi dengan butang pintar yang hanya muncul apabila perlu.

HP DeskJet Plus Ink Advantage 6000 series boleh didapati sekarang, bermula daripada harga RM459.


Google Chrome OS Sokong Aplikasi Android?!

Seorang pengguna Reddit baru-baru ini telah menemui sesuatu yang baru dan sangat menarik di dalam menu tetapan Chromebook yang dioperasikan oleh versi 51. Berdasarkan penemuan itu, terdapat satu kotak semak yang menunjukkan kebenaran untuk membolehkan Chromebook untuk mengoperasikan aplikasi Android yang tersedia di dalam Google Play Store.

Walau bagaimanapun, buat masa ini Chrome OS v51 hanya tersedia sebagai Developer Preview. Berdasarkan pengguna yang sudahpun mengaktifkan fungsi pada butang semak tersebut, satu tetingkap yang akan memaparkan tutorial bagaimana untuk mendapatkan aplikasi di Play Store tetapi ia dikatakan tidak berfungsi. Jadi mungkin sokongan fungsi tersebut akan boleh digunakan selepas ianya tersedia secara rasmi.


Via kumpul pembiayaan Siri E perluas akses kepada mobiliti awam yang cekap, mampan dan sama rata di seluruh dunia

John Elkann, Pengerusi dan Ketua Pegawai Eksekutif EXOR, pelabur utama dalam pembiayaan: “Lebih penting daripada sebelum ini untuk mengusahakan masa depan yang inovatif dan mampan.”

NEW YORK, 1 April 2020 /PRNewswire/ — Via, syarikat yang menyediakan infrastruktur digital bagi memberi kuasa kepada mobiliti awam di bandar-bandar seluruh dunia, hari ini mengumumkan ia telah mengumpul pembiayaan Siri E yang dipimpin oleh EXOR. Pembiayaan ini memberi nilai kepada syarikat mencecah $2.25B dan akan membolehkan Via untuk memajukan visinya bagi mobiliti awam yang cekap, boleh diakses dan sama rata.

Teknologi Via memperkasa generasi pengangkutan awam yang seterusnya, membantu bandar-bandar untuk beralih daripada sistem dengan laluan dan jadual yang ketat kepada jaringan yang bersifat dinamik sepenuhnya. Algoritma Via menggabungkan, pada waktu sebenar, berbilang penumpang atau pakej yang menuju ke arah yang sama dengan cekap, mengurangkan kesesakan bandar dan emisi dengan ketara sambil menyediakan perkhidmatan mobiliti yang berkualiti tinggi dan berkos lebih rendah. Disediakan di lebih 70 bandar di 20 negara serta berkembang pesat, Via ialah penyedia yang terkemuka di dunia bagi penyelesaian mobiliti awam didayakan teknologi. Sehingga kini, platform Via telah menyediakan lebih 70 juta tunggangan di seluruh dunia. Kejayaan Via telah dapat dicapai dengan bekerjasama erat bersama lebih 100 rakan kongsinya daripada majlis perbandaran, agensi transit awam, pengendali pengangkutan, syarikat besar, sekolah dan universiti bagi mengoptimumkan sistem pengangkutan mereka.

Memanfaatkan pemahaman mendalamnya terhadap jaringan transit, kebolehan untuk menyediakan pengangkutan atas-permintaan dan prajadual yang cekap serta platform yang amat modular, Via aktif menyokong bandar-bandar sepanjang tempoh kritikal ini, membantu rakan-rakan kongsi menyediakan transit kecemasan barangan serta kakitangan penting. Perkhidmatan kecemasan dan kepakaran pengoptimuman jaringan transit Via digunakan di seluruh dunia di lokasi-lokasi yang pelbagai seperti Berlin, Ohio dan Malta bagi menyokong komuniti yang terkesan oleh COVID-19.

Memimpin pembiayaan Siri E Via, EXOR akan melabur sebanyak $200 juta dalam syarikat, dan Noam Ohana — ketua EXOR Seeds, cabang pelaburan peringkat awal EXOR — akan menyertai Lembaga Pengarah Via. Pelabur-pelabur baharu iaitu Shell, Macquarie Capital dan Mori Building turut mengambil bahagian dalam pusingan ini, sebagaimana pelabur-pelabur sedia ada iaitu Pitango, 83North, Hearst Ventures, Ervington Investments, Planven Ventures, Broadscale Group dan RiverPark Ventures.

Pengasas Bersama Via Oren Shoval dan Daniel Ramot berkata, “Kami berbesar hati dapat bekerjasama dengan John, Noam dan pasukan EXOR untuk membantu bandar-bandar menyediakan transit yang boleh diakses, berpatutan dan mesra alam kepada penduduknya. Terutamanya pada waktu-waktu yang sukar ini, kami benar-benar menghargai komitmen EXOR terhadap visi Via untuk sistem mobiliti awam yang dinamik dan dipacu data yang menyediakan pengangkutan yang lebih berkesan kos dan sama rata kepada masyarakat di merata tempat. Sepanjang tempoh kecemasan ini, kami berbangga untuk mengaplikasikan teknologi dan kepakaran operasi kami untuk membantu bandar-bandar dengan mengoptimumkan jaringan transit, membawa pekerja-pekerja penting dan menghantar barangan serta perkhidmatan kepada individu-individu yang memerlukan.”

Mengulas mengenai pelaburan ini, John Elkann, Pengerusi dan Ketua Pegawai Eksekutif EXOR berkata: “Pada waktu yang mencabar secara unik ini, lebih penting daripada sebelum ini untuk berusaha dengan bersungguh-sungguh demi masa depan yang inovatif dan mampan selepas hari-hari yang sukar ini. Menjalin kerjasama dengan Daniel dan Oren serta pasukan hebat mereka bagi menyokong pembangunan teknologi penyelesaian masalah berkuasa mereka mengesahkan penglibatan mantap dan positif kami bersama mereka dan menekankan komitmen berterusan EXOR untuk membina syarikat-syarikat yang hebat demi masa depan yang lebih baik.”

Latar Belakang ViaVia menafsirkan semula bagaimana dunia bergerak, daripada sistem dengan laluan dan jadual yang ketat kepada jaringan yang bersifat dinamik sepenuhnya. Aplikasi mudah alih Via menghubungkan berbilang penumpang yang menuju ke arah yang sama, bagi membolehkan penunggang untuk berkongsi kenderaan premium dengan lancar. Mula dilancarkan di Bandar Raya New York pada tahun 2013, teknologi Via kini digunakan di seluruh dunia, termasuk di Eropah sebagai  ViaVan. Hari ini Via dan ViaVan bekerjasama dengan lebih 100 agensi pengangkutan awam, pengendali transit persendirian, kumpulan teksi, syarikat swasta, daerah sekolah dan universiti, mengintegrasikan dengan lancar infrastruktur pengangkutan untuk memberi kuasa kepada mobiliti yang canggih. Untuk maklumat lanjut, kunjungi ridewithvia.com.

Latar Belakang ExorEXOR ialah salah sebuah syarikat pemegangan terpelbagai yang terbesar di Eropah yang dikawal oleh keluarga Agnelli. Selama lebih seabad, EXOR telah membuat pelaburan yang membuahkan hasil dan membina syarikat-syarikat yang hebat di seluruh dunia dengan budaya yang menggabungkan semangat keusahawanan dan disiplin kewangan. Dengan Nilai Aset Bersih sekitar $26 bilion setakat 31 Disember 2019, pada asasnya portfolionya terdiri daripada syarikat-syarikat yang mana EXOR merupakan pemegang saham utama: PartnerRe, Ferrari, Fiat Chrysler Automobiles, CNH Industrial, Juventus FC dan The Economist Group.

Keywords:  Computer Software Computer/Electronics Entertainment Mobile Entertainment Telecommunications Transportation


Xiaomi Mi 9T Bakal Dilancarkan Pada 12 Jun – Pasaran Malaysia Telah Melepasi Kelulusan SIRIM!

Peranti flagship siri Redmi K20 baru sahaja dirasmikan di pasaran China, dan kini pihak Xiaomi turut mengemaskini twitter mereka dengan mengesahkan ketibaan Mi 9T versi antarabangsa pada 12 Jun 2019 ini.

Menerusi Twitter Xiaomi, Mi 9T merupakan peranti yang hadir dengan kamera utama 48MP, kapasiti bateri 4,000mAh dan dijana cip pemproses Snapdragon. Lebih menarik, Mi 9T juga mempunyai port audio 3.5mm yang sentiasa digemari peminat muzik.

Walaupun masih tidak banya lagi spesifikasi yang tidak diketahui, namun peminat Malaysia dipercayai boleh memiliki peranti ini dalam jangka waktu yang tersingkat kerana Mi 9T telah melepasi kelulusan SIRIM.

Multi functional NFC tech is here! Try it on #Mi9T and make life simpler for yourself! Tell Mi how you plan to use NFC technology! #PopUpInStyle pic.twitter.com/T5JuoZfEwN

— Xiaomi (@Xiaomi) June 6, 2019

Adakah ia akan dilancarkan serentak pada 12 Jun nanti? Kita nantikan pengumuman rasmi dari Xiaomi Malaysia.


Reviu Eksklusif: Moto G5 Plus	vs HTC U11, Bandingkan SENSOR KAMERA Sama Dari KATEGORI PASARAN Berbeza!

Anda mementingkan aspek penggambaran pada sesebuah smartphone?! Pastinya pernah terlintas di fikiran anda bahawa kamera dengan hasil gambar yang cantik sudah tentunya akan hanya boleh dimiliki pada smartphone dengan bajet harga yang tinggi sahaja bukan?!

Sebenarnya tanggapan anda itu tidak benar kerana kini dengan bajet di bawah RM1300, anda sudah boleh memiliki sebuah smartphone dengan sokongan sensor kamera yang turut boleh ditemui pada smartphone yang dijual pada harga premium.

Ini dapat dilihat pada model terbaru Moto G5 Plus yang mana ia telah menggunakan sensor kamera yang sama digunakan pada model HTC U11 yang sememangnya terbukti keupayaan penggambarannya apabila telah diiktiraf oleh DxOMark sebagai smartphone dengan kualiti gambar terbaik buat masa ini. Jadi untuk itu, kami akan membandingkan hasil gambar kedua-dua model ini untuk anda lihat sendiri bagaimanakah keupayaan 2 peranti ini…

Pendapat eRing: Walaupun kedua-dua model ini menyokong penggunaan sensor kamera yang sama daripada Sony Exmor RS IMX 362, jelas dapat dilihat bahawa HTC telah menawarkan ciri-ciri yang lebih baik secara keseluruhannya jika dibandingkan dengan Moto G5 Plus. Ini jelas dapat dilihat melalui sokongan paling penting dalam penggambaran iaitu penstabilan imej OIS dan juga keupayaan rakaman video dengan fungsi audio yang jauh lebih moden dan praktikal. Tetapi ini tidak bermakna keupayaan penggambaran Moto G5 Plus kerana harga jualannya adalah jauh lebih rendah jika dibandingkan dengan harga jualan HTC U11.

Jelas dapat dilihat bahawa rekaan lensa pada Moto G5 Plus kelihatan lebih besar dengan permukaan yang agak timbul jika dibandingkan dengan rekaan lensa pada HTC U11. Namun begitu, kedudukan lensa kamera dan Dual Tone LED Flash pada Moto G5 Plus kelihatan lebih simetri berbanding kedudukan Dual Tone LED Flash pada HTC U11 yang terletak di sebelah kiri lensa kamera.

Pendapat eRing: Tidak dinafikan lagi rekaan lensa pada Moto G5 Plus kelihatan lebih simetri dan menerima sentuhan kemasan yang lebih terperinci berbanding HTC U11, tetapi kami lebih menggemari rekaan lensa pada HTC U11 kerana ia kelihatan lebih ringkas, kemas dan yang paling penting adalah permukaan lensa yang tidak terlalu timbul dari panel belakangnya.

Untuk perbandingan hasil gambar ini, kami telah menggunakan mod penggambaran automatik untuk kesemua gambar yang telah diambil. Walaupun menyokong sensor kamera yang sama dari Sony Exmor RS IMX362, hasil gambar yang diambil oleh Moto G5 Plus dan HTC U11 menghasilkan imej yang sedikit berbeza kerana kedua-duanya menerima sentuhan pemprosesan gambar yang berbeza dari pengeluar masing-masing.

Secara keseluruhannya, hasil gambar yang diambil menggunakan Moto G5 Plus kelihatan lebih terang dengan warna yang lebih menyerlah apabila subjek yang diambil memiliki pencahayaan yang mencukupi. Namun begitu, hasil gambar yang diambil dengan HTC U11 ternyata lebih berkualiti kerana ia bukan sahaja kelihatan lebih terperinci dan jelas, tetapi ia juga berjaya mengekalkan keaslian warna asal subjek dan yang paling ketara adalah keupayaan penggambaran di dalam persekitaran yang kurang cahaya atau gelap.

Ini kerana sokongan teknologi penstabilan imej OIS pada HTC U11 sangat penting dalam memastikan imej yang dihasilkan tidak kabur dan dalam masa yang sama menjanjikan kejituan warna yang lebih baik. Ini berbeza dengan Moto G5 Plus yang tidak menyokong teknologi penstabilan imej OIS, sekaligus menjadikan hasil gambar pada waktu malam kelihatan agak mengecewakan kerana ia sukar untuk fokus pada subjek dan mengakibatkan imej yang diambil menjadi kabur dengan warna yang agak mendatar.

Sungguhpun begitu, jika dilihat pada harga jualannya, kedua-dua model ini sememangnya layak diiktiraf sebagai smartphone dengan sokongan kamera terbaik bagi kategori masing-masing.


Anda Kini Boleh Menyemak Temu Janji Vaksin Covid 19 Anda Menerusi Laman Sesawang!!!

Ada satu update mengenai semakan suntikan Covid 19 yang mana anda kini boleh menyemak temu janji suntikan anda di laman sesawang VaksinCovid.gov.my.

Menerusi laman sesawang ini, anda hanya perlu memasukkan nombor kad pengenalan dan nombor telefon yang anda sudah daftarkan.

Menariknya, menerusi laman sesawang ini, anda boleh menyemak lokasi pemberian vaksin, fasiliti kesihatan dan masa temujanji.

Jadi, jangan lupa untuk mendaftar dan menyemak status suntikan pertama COVID 19 anda!!


Digi Petrosains Robotic Programme 2017,  Coconut Grater Robot Jadi Pilihan!

Pertandingan akhir Digi Petrosains Robotic Programme 2017 telah diadakan dan seramai 144 orang pelajar dari 48 buah sekolah telah terlibat untuk menjayakan pertandingan ini sekaligus merangkul wang tunai berjumlah RM1,000.

Ia adalah hasil kerjasama antara Digi Telecommunications Sdn Bhd bersama Petrosains, The Discovery Centre, di mana program robot ini disediakan untuk pelajar sekolah menengah luar bandar yang mempunyai kemahiran kreatif mencipta robot tetapi tidak tahu platform mana yang ingin dituju. Dianjurkan oleh lapan Pusat Internet 1Malaysia (PI1Ms) yang diuruskan oleh Digi di seluruh negara, program selama lapan bulan ini telah melibatkan seramai 144 pelajar dari 48 sekolah yang terletak sekitar 48 PI1Ms.

Pada peringkat akhir telah menyaksikan sebanyak 16 buah sekolah membentangkan idea dan robot mereka yang dicipta selari dengan tema “Designing a solution to answer a real-world science and technology challenge through programming and building extensions for their robot”. SMK Tengku Ampuan Intan mewakili PI1M Kuala Berang diumumkan sebagai pemenang utama dengan ciptaan Coconut Grater Robot dan menerima wang tunai RM1,000 beserta trofi. Manakala tempat kedua dimenangi oleh SMK Gedangsa mewakili PI1M Felda Gedangsa dengan Robovac Robot serta Dustbin Robot dari SMK Seri Pagi yang mewakili PI1M Senawang pula dipilih menyandang tempat ketiga.

Selain daripada hadiah utama, Anugerah Pembentangan Terbaik juga dianugerahkan kepada SMK Kebangsaan Bedong yang mewakili PI1M Pekan Bedong manakala SMK Tengku Ampuan Intan mewakili PI1M Kuala Berang meraih Anugerah Kerja Berpasukan Terbaik dan akhir sekali SMK Sungai Rawang mewakili PI1M Hulu Chuchoh menerima Anugerah Booth Terbaik.

“Digi Petrosains Robotic Programme 2017 telah berjaya memberi inspirasi kepada banyak pelajar luar bandar untuk memilih kerjaya dalam bidang sains termasuk teknologi robotik”.


Apple Dan Ericsson Mencapai Kata Damai

Apple telah bersetuju untuk membayar sejumah bayaran royalti atas paten yang dimiliki Ericsson. Isu yang sudah lama berlanjutan itu berlaku apabila perjanjian lesen antara Apple dan Ericsson tamat pada awal tahun 2015.

Apabila perjanjian tersebut tidak dapat diperbaharui, Apple dan Ericsson menyaman antara satu sama lain dengan masing-masing cuba mempertahan hak mereka. Ericsson telah mengemukakan 9 pertuduhan terhadap Apple dan akhirnya kedua-dua syarikat itu mencapai persetujuan damai dengan Apple sanggup membayar royalti paten kepada Ericsson di samping memperbaharui perjanjian antara mereka.


Nikmati Diskaun Sehingga 50% Bagi Promosi Jualan Samsung Black Friday!!!!

Jualan Samsung Black Friday kini bermula!!! Anda kini boleh memiliki peranti-peranti Samsung pada harga yang sangat menakjubkan!!!

Berikut adalah promosi yang boleh anda nikmati:

Bukan itu sahaja, anda juga boleh memiliki hadiah percuma bagi setiap pembelian!!!

Beli mana-mana telefon pintar atau wearable dari e-Store dan dapat 1 unit Tab A7 (SM-T500NZAAXME) bernilai RM999 secara percuma

Beli mana-mana produk TV/AV di e-Store dan dapatkan 1 unit 34” Samsung TV (UA32N4003AKXXM) bernilai RM829 secara percuma.

Jualan Samsung Black Friday ini bermula dari 27 November sehingga 30 November. Layari laman sesawang https://shop.samsung.com/my/november-promotion/?cid=my_ow_affiliate_pr_none_tease_estore-black-friday_multi_none_none bagi terma dan syarat.


OPPO Find X2 Sokong Pengecasan Pantas 65W – Pengisian Penuh Hanya Dalam 35 Minit Sahaja!

OPPO kini dalam persediaan untuk memperkenalkan generasi seterusnya untuk siri Find X iaitu OPPO Find X2. Menariknya, peranti ini didakwa menyertakan sejumlah penawaran yang menarik bersama spesifkasi tinggi – termasuklah pengecasan pantas 65W.

Menariknya mengenai teknologi ini adalah ia didakwa berupaya mengecas penuh dalam hanya 35 minit sahaja. Brien Shen menerusi laman twitter rasminya berkongsi pengalaman beliau dengan peranti ini – untuk makluman, peranti yang digunakan beliau adalah sampel pra-pengeluaran.

Beliau memulakan pengujian sekitar jam 8 pagi dengan bateri sebanyak 100% dan menggunakan fungsi dark mode serta auto brightness. Rutin harian utama beliau adalah media sosial, mesej dan beberapa perisian untuk kerja. Secara ringkasnya, anggaran 8 pagi hingga 6 petang bateri didapati berkurang hingga 38%. Ternyata, keupayaan jangka hayat bateri ini boleh dipuji!

OPPO Find X2 dijangka muncul pada 6 Mac ini dan seiring acara pelancaran ini, OPPO dijangka muncul dengan jam pintar baharu keluaran mereka. OPPO Find X2 dijangka membawakan rekaan serba baharu dengan cipset lebih berkuasa tinggi! Kita tunggu!


[Tertiris] Rekaan & Spesifikasi Samsung Galaxy A6 & Galaxy A6+

Pada penghujung tahun 2018, Samsung Malaysia telah memperkenalkan Samsung Galaxy A8 dan Galaxy A8+ (2018) yang mana hadir dengan rekaan premium dengan beberapa fungsi baru.

Terkini, tersebar beberapa gambar dan spesifikasi model terbaru Samsung iaitu Galaxy A6 dan Galaxy A6+ yang hadir dalam kategori pertengahan. Samsung Galaxy A6 bakal dikuasakan oleh pemproses Exynos 7870 yang sebelum ini digunakan oleh beberapa siri J. Hadir dengan paparan antaramuka Samsung Experience UI 9.0 berasaskan Android 8.0 Oreo, ia dilengkapi dengan RAM berkapasiti 3GB.

Berdasarkan kepada ketirisan gambar, Samsung Galaxy A6 menawarkan sokongan satu lensa kamera utama dengan sensor pengimbas cap jari yang terletak dibawahnya.

Manakala Samsung Galaxy A6+ pula akan dikuasakan oleh pemproses Qualcomm Snapdragon 625 bersama RAM sebesar 4GB. Lebih istimewa, telefon pintar ini menyokong penggambaran dwi-kamera dengan rekaan yang kelihatan mirip seperti Samsung Galaxy S9+.

Walaupun tiada banyak spesifikasi didedahkan, Samsung Galaxy A6 dan Galaxy A6+ berkemungkinan besar menyokong paparan skrin dengan nisbah 18:9 kerana tiada lagi butang Home pada panel depannya.


Zon Perbandingan: Samsung Galaxy Note 10+ VS Galaxy S10+ VS HUAWEI P30 Pro

Peranti Samsung Galaxy Note 10+ pastinya sangat menakjubkan dengan rekaan yang menarik serta spesifikasi yang sangat berkuasa membuatkan anda tidak senang duduk. Di sini kami bandingkan peranti ini dengan Galaxy S10+ dan HUAWEI P30 Pro untuk melihat sejauh mana kekuatannya.


[Ura-Ura] : HUAWEI P40 Bakal Dibina Dengan Skrin Bersaiz 6.57″ Bersama Paparan Melengkung?

Tiada angin, tiada ribut tiba tiba berita kebocoran mengenai HUAWEI P40 mula menjengah di media sosial. Memetik sumber, HUAWEI P40 mungkin membawakan skrin bersaiz 6.57″ AMOLED dengan resolusi FHD+ yang menyokong HDR dan meliputi 100% ruang warna DCI-P3.

Selain itu, khabar angin tertiris turut mendedahkan bahawa model disertakan dengan paparan berlubang yang menempatkan dua kamera selfie. Jika diteliti imej bocor, lengkungan untuk model kali ini tidak begitu melampau seperti HUAWEI Mate 30 Pro – ramai berspekulasi tiada skrin air tenjun akan digunakan. Benjolan kamera juga kelihatan agak tebal.

Pun begitu, kebocoran tidak mendedahkan banyak mengenai spesifikasi utama dan kita mungkin bakal mendengarnya pada masa akan datang. Seperti biasa, maklumat tertiris masih lagi rumors dan tidak diketahui kesahihannya, jadi sama-sama kita tunggu tuan empunya badan muncul. Kekal bersama eRing untuk lebih info terkini!


Panasonic Eluga Ray 500 Dilancarkan Dengan Dwi Kamera Dan Bateri 4,000mAh

Kalau sebut sahaja jenama Panasonic, pengguna lebih terdorong kepada peralatan elektrik di rumah. Namun, hanya ada segelintir yang mengenali Panasonic sebenarnya merupakan salah satu pengeluar telefon bimbit. Kali ini, Panasonic mengemas kini barisan produk telefon pintar mereka dengan melancarkan Eluga Ray 500.

Ia sebuah peranti yang sudah diperkenalkan pada bulan September yang lalu, tetapi penjualannya hanya dimulakan beberapa hari yang lepas di laman beli-belah atas talian, Flipkart.

Eluga Ray 500 didatangkan dengan paparan skrin tradisional 5-inci IPS beresolusi 720p. Sebuah cip pemproses MediaTek MT6737 dimuatkan bersama di samping memori RAM sebesar 3GB serta storan seluas 32GB dengan slot kad microSD. Panasonic dilihat tidak ketinggalan untuk meletakkan fungsi dwi kamera di belakang menerusi gabungan sensor 13MP dan 8MP yang menawarkan rakaman sudut-lebar.

Sumber kuasa yang besar pula telah dimasukkan di dalam kerangka badan menggunakan bateri sebesar 4,000mAh sekaligus, menjadikan ia sebuah peranti permulaan yang mampu ditandingi.

Panasonic Eluga Ray 500 memiliki tanda harga iaitu INR8,999 (lebih kurang RM571) seunit dalam pilihan warna Champagne Gold, Mocha Gold, dan Marine Blue. Setakat ini ia dijual di pasaran India sahaja.


HONOR Hunter V700 Kini Diperkenalkan – Tampil Dengan NVIDIA GeForce RTX 2060!

Buat kaki game, ada sesuatu yang menarik apabila HONOR telah memperkenalkan peranti gaming terbaharunya yang dikenali sebagai HONOR Hunter V700.

Peranti ini dihadirkan dengan kuasa pemproses yang sangat baik iaitu Intel Core i7-10750H dan saiz skrin yang besar iaitu 16.1″ dan tampil dengan kadar segar semula 144Hz.

BUkan itu sahaja, ia juga dihadirkan dengan kad grafik NVIDIA GeForce RTX 2060 dan dipadankan dengan RAM sebesar 16GB dan storan sehingga 1TB.

Buat masa ini, ia hanya tersedia di pasaran China dan belum diketahui lagi bilakah ia akan dipasarkan di peringkat global. Jadi, sama-sama kita nantikan!!


Maklumat iPad Air 5: Bakal menyokong  Rangkaian 5G??!

Memetik berita yang diperoleh oleh media Jepun Mac Otakara dari rantaian bekalan, iPad Air baru (generasi ke-5) yang akan datang akan menggunakan penampilan yang sama dengan iPad Pro 11 (2021). Kedua-dua siri ini kelihatan sangat dekat, tetapi reka bentuk baru akan mendapatkan kamera kedua di belakang-lensa sudut ultra-lebar, dan mungkin juga dilengkapi dengan sensor LiDAR.

Namun, media asing GSMArena percaya bahawa tidak mungkin dilengkapi dengan sensor LiDAR. Kerana Apple ingin membezakan antara barisan produk iPad Air dan iPad Pro, yang pertama menggunakan cip A15 yang sama dengan iPhone 13, sementara yang terakhir menggunakan cip M1 yang dikembangkan sendiri. Walaupun begitu, cip A15 baru juga akan menyokong sambungan rangkaian 5G, ini adalah kali pertama iPad Air bergabung dengan rangkaian 5G.

Ciri-ciri lain termasuk sistem audio yang terdiri daripada 4 pembesar suara dan cip gelombang 5G milimeter. Mac Otakara meramalkan bahawa iPad Air generasi ke-5 akan menggunakan cip A15. Walaupun khabar angin hari ini tidak termasuk perincian tarikh pelepasan, maklumat sebelumnya menunjukkan bahawa ia akan dilancarkan pada awal 2022.

Selain itu, tidak disebutkan layar OLED. Banyak khabar angin lain menunjukkan bahawa Apple sedang mengembangkan model iPad Air dengan paparan OLED. Dijangkakan bahawa iPad Air akan menggunakan teknologi OLED, sementara siri iPad Pro akan berpegang pada teknologi LED mini.


Huawei Terjun Ke Dunia VR

Teknologi VR telah berkembang baik dan semakin banyak syarikat tampil menghasilkan peranti VR mereka sendiri. Sebelum ini Sony hadir dengan peranti VR mereka yang boleh disambungkan ke konsol PS4 untuk bermain permainan video. Yang terbaru adalah Huawei juga tidak ketingglan dalam perkembangan teknologi ini, turut melancarkan peranti VR mereka yang mempunyai reka bentuk hampir sama dengan Samsung Gear VR.

Peranti tersebut dikenali sebagai Huawei VR dan berfungsi dengan memasukkan smartphone model Huawei P9 atau P9 Plus ke dalam slot hadapan. Ia juga mempunyai touchpad pada bahagian sisi bagi membolehkan pengguna mengakses kandungan dunia VR. Huawei berkata bagi memperkayakan lagi kandungan VR mereka, sebanyak 4000 filem, 40 permainan percuma, 350 gambar panorama dan 150 lawatan maya disediakan buat pengguna.


Spesifikasi Penuh HUAWEI Mate 30 Pro Bocor Sebelum Pelancaran Rasmi

Nah, itu dia! Yang ditunggu-tunggu bakal datang. HUAWEI bakal memperkenalkan Siri HUAWEI Mate 30 tidak lama lagi – dijadualkan pada 19 September 2019. HUAWEI bakal muncul dengan sekurang-kurangnya dua model – HUAWEI Mate 30 & HUAWEI Mate 30 Pro. Kini, spesifikasi penuh HUAWEI Mate 30 Pro dikatakan telah bocor.

HUAWEI Mate 30 Pro dijangka menampilkan skrin bersaiz antara 6.6” dan 6.8” dengan resolusi FHD+ bersama panel AMOLED. Sisi peranti dikatakan sangat melengkung dengan sokongan pengimbas cap jari terbina dalam paparan. Paparan Mate 30 Pro dikatakan menyokong kadar ksegaran sehingga 60Hz dan menyertakan sokongan Face ID 2.0 yang dipertingkatkan – kini lebih cepat dan selamat.

Now is a good time for this?#HuaweiMate30Pro pic.twitter.com/rr6KniJzYP

— Teme (特米)😷 (@RODENT950) September 10, 2019

Enjin dalaman mungkin dikuasakan oleh pemproses Kirin 990 dan dibantu memori sehingga 12GB RAM serta storan hingga 512GB. Bateri disertakan adalah sebesar 4,500 mAh dan didoroang oleh sokongan SuperWire 40W dan 27W SuperWireless Charge. Kebocoran juga mendedahkan ia bakal didatangkan dengan Android 10 tanpa aplikasi Google dan memaparkan antaramuka EMUI 10.

Adakah ia benar? Nampaknya HUAWEI ada perancangan yang tersendiri untuk dipersembahkan kepada peminat setia. Sejauh mana gempaknya perancangan tersebut? Sama-sama kita tunggu dan kekal bersama eRing untuk lebih info terkini!


BlackBerry Hub Dibuka Untuk Semua!

Yeay! Jika anda mahukan sistem aplikasi e-mel, kalendar dan contacts yang lebih selamat dan dipercayai, kini sudah tiba masanya anda mendapatkan BlackBerry Hub. Nama BlackBerry memang sudah sinonim dengan sistem dan aplikasi selamat yang mementingkan privasi data pengguna.

Sebelum ini aplikasi tersebut hanya ditawarkan kepada pemilik BlackBerry dengan sistem operasi Android seperti model Priv, namun kini ia sudah mula ditawarkan kepada semua pengguna Android yang lain. Satu langkah yang kami rasakan bijak bagi menaikkan semula nama BlackBerry yang semakin tenggelam.


Dianggarkan Bahawa Jumlah Pengeluaran iPhone Tahun Ini Akan Mencapai 223 Juta!! –  Harganya Mungkin Sama Dengan Seperti Tahun Lalu!

Baru-baru ini, penyelidikan TrendForce menunjukkan bahawa ketika keadaan wabak di kawasan penjualan utama seperti Eropah dan Amerika Syarikat menjadi perlahan pada tahun 2021, ia diharapkan dapat mendorong prestasi penjualan telefon bimbit Apple pada separuh kedua tahun ini. Walaupun kapasiti pengeluaran pengecoran global ketika ini sangat ketat, yang boleh menekan pertumbuhan Apple, TrendForce masih mengekalkan sikap optimis terhadap perkembangan masa depan dengan berhati-hati. Dijangka pengeluaran tahunan Apple akan kembali ke tahap 200 juta unit, mencapai 223 juta. Taiwan, kadar pertumbuhan tahunan sekitar 12.3%.

TrendForce percaya bahawa perubahan yang paling ketara dalam penampilan generasi baru Apple yang akan diumumkan pada bulan September tahun ini adalah bahawa “poni” di bahagian atas layar akan berkurang dan lebih cantik. Dari segi fungsi, generasi baru Apple hanya dapat mengoptimumkan fungsi yang ada, dan mungkin merupakan lanjutan dari siri iPhone 12.

Sehubungan dengan itu, TrendForce percaya bahawa telefon baru Apple dapat meneruskan strategi harga agresifnya pada tahun 2020, untuk meningkatkan kesediaan pengguna untuk membeli. Walaupun terdapat kenaikan harga yang besar atau kecil untuk pelbagai komponen telefon bimbit, memandangkan jumlah telefon bimbit yang dijual akan mendorong pertumbuhan pendapatan di pasaran perkhidmatan persisian, harga asas generasi baru Apple mungkin sama seperti tahun lalu.


Memori Tambahan Untuk iPhone Dalam Bentuk Casing?!

Kekurangan memori selalunya terjadi kepada iPhone yang dilengkapi memori kecil seperti 16GB. Oleh itu, Sandisk telah memperkenalkan memori tambahan untuk pengguna iPhone tetapi dalam bentuk sebuah casing yang sangat praktikal.

Sandisk iXpand Memory Case ini direka khas untuk peranti iPhone 6/6s, di mana ia menyediakan memori dalaman bermula 32GB sehingga 128GB. Jadi tidak menjadi masalah jika memori iPhone penuh, anda boleh terus pindahkannya ke casing ini menggunakan sambungan port Lightning. Lebih istimewa lagi, casing terbaru keluaran Sandisk ini turut menyokong bateri tambahan berkapasti 1900mAh yang dijual pada harga USD40 (kira-kira RM164).

Harga Jualan Sandisk iXpand Memory Case


iPhone XR, Hadir Dengan Rekaan Skrin 6.1 Inci Bersama Sokongan Kalis Air

Di pentas “acara khas” dari Steve Jobs Theatre, pihak Apple dilihat tidak ketinggalan memperkenalkan iPhone XR yang mana merupakan peranti pintar ketiga keluaran mereka.

Dari segi rekaan, ianya hadir dengan rekaan skrin bersaiz 6.1 inci selain menggunakan panel LCD. Pihak apple memaklumkan bahawa peranti pintar ini menawarkan kejituan warna yang paling tepat pada panel LCD berbanding pesaingnya yang lain.

iPhone Xr juga difahamkan hadir dengan rekaan kerangka yang berasaskan aluminium dan kaca di samping dilengkapi sokongan kalis air IP67. Peranti ini juga masih mengekalkan penggunaan chip Apple A12 Bionic.

Lebih menarik, peranti pintar ini dikatakan tidak lagi mempunyai butang Home sebaliknya selain dilengkapi dengan Tap-To-Wake bagi mengaktifkan skrin selain menyertakan sokongan Face ID bagi nyah-kunci berasaskan wajah.

Selain itu, peranti ini juga dilengkapi dengan hanya satu kamera belakang dengan sensor sebesar 12 Megapiksel. Meskipun begitu, iPhone Xr dikatakan mampu menangkap gambar dengan kualiti rakaman yang baik.

Apple memaklumkan peranti ini akan hadir dengan pilihan enam warna berbeza termasuk warna merah dan juga biru selain akan mula dijual pada oktober depan dengan harga USD 749 (kira-kira RM3,105).


Tinjauan Menunjukkan Bahawa LOGO Besar Dicetak Pada Belakang Telefon Bimbit. Ada Netizen Tidak Bersetuju?!!

Seperti sudah menjadi kebiasaan terdapat segelintir logo pada telefon bimbit yang dicetak terlalu besar pada panel belakang peranti. Sehingga menyebabkan ada netizen meluahkan pandangan berkenaan hal ini.

Baru-baru ini, pihak berkuasa Android media asing melakukan tinjauan kecil mengenai “Apa pendapat anda mengenai logo jenama besar di bahagian belakang telefon bimbit”, dan seramai 1087 orang mengambil bahagian.

Hasil tinjauan menunjukkan bahawa mereka yang menyatakan rasa tidak senang mereka terhadap rancangan ini mencapai kemenangan luar biasa, menyumbang 75,16% dari jumlah keseluruhan pemilih. 20% tidak peduli dengan pendekatan ini, tetapi mereka hanya sekelompok kecil orang yang cenderung pada pandangan ini. Ramai di antara mereka mengatakan bahawa mereka dapat menutup LOGO besar di belakang melalui beberapa kaedah. Kurang dari 5% orang mengatakan bahawa mereka menyukai pendekatan ini, tetapi perkadaran ini kelihatan agak tidak dijangka.

Walau bagaimanapun, hampir 5% orang dalam tinjauan masih menyukainya, yang juga menunjukkan bahawa reka bentuk ini sangat bermakna. Kita tidak boleh memaksakan pendapat kita kepada orang lain, dan kita tidak boleh membiarkan orang lain menyukainya kerana kita membencinya. Sebaliknya, reka bentuk telefon bimbit ini juga memperkaya pilihan pembelian kami. Oleh itu, bolehkah anda menerima LOGO jenama besar yang dicetak di bahagian belakang telefon?


Inginkan Kelainan? Aplikasi DrinkRage – Sesuatu Yang Luar Biasa Menanti Korang!

Bosan dengan kafe yang sama berulang kali? Kalau inginkan kelainan, korang disarankan untuk berkunjung ke RAGE! Kafe ini cukup memukau dengan dihiasi dekorasi begitu santai, kemas dan selesa yang mana boleh dianggap berada dalam kelasnya tersendiri.

Dengan tagline yang cukup catchy ‘RAGE to #NeverSettle’, tidak dinafikan kafe ini sememangnya sesuai buat mereka yang gemar bersantai sambil menghirup kopi. Lebih menarik, harga yang ditawarkan memang berbaloi dan menjaminkan poket korang takkan ‘koyak’. Tidak ketinggalan, pelanggan juga di beri jaminan kualiti kopi terbaik dan resepi juga direka dengan teliti bagi menawarkan keseimbangan sempurna dalam pemakanan.

Kekangan masa? Chill! RAGE turut hadir dengan aplikasi mudah alih, DrinkRage. Melalui aplikasi ini, mereka berharap dapat lebih dekat dengan komuniti di samping menyediakan perkhidmatan kualiti terbaik kepada seluruh pengguna. Lebih menarik, aplikasi ini tidak terhad untuk pembelian kopi semata. Sebaliknya, pengguna juga boleh sertai sebarang aktiviti menarik yang diadakan dan berkesempatan berkenalan satu sama lain.

Teruja lah tu! Eh, kejap…ada promosi lah! Kalau korang membuat pesanan menerusi aplikasi DrinkRage mulai HARI INI hingga 18 Ogos 2019 – korang berpeluang nikmati kadar promosi RM5 (Black Coffee), RM6 (White Coffee & Matcha) dan RM7 (Specialty Drinks) di semua outlet RAGE! Promosi masa terhad – muat turun aplikasi hari ini!

Muat turun aplikasi DrinkRage secara percuma menerusi :


honor 7X & honor 9 Lite Kini Dilengkapi Sokongan Pengecaman Wajah!

Sebelum ini kami ada berkongsi dengan anda mengenai honor 7X yang akan menyokong ciri Face Unlock tidak lama lagi. Hari ini, pihak honor mengumumkan di mana honor 7X dan honor 9 Lite kini menyokong ciri baru iaitu sokongan pengecaman wajah, Face Unlock.

Dengan kehadiran ciri ini ia memudahkan lagi pengguna untuk membuka peranti malah juga membantu pengguna membaca notifikasi tanpa membukanya kerana sistem pengecaman ini mampu membaca 1000 titik di wajah anda.

Kemas kini Face Unlock telah tersedia pada honor 7X bermula hari ini, manakala bagi honor 9 Lite pula adalah bermula 3 April 2018. Bagi anda yang memiliki salah satu peranti ini apa kata cuba semak di ruangan tetapan peranti.


7000 Unit Huawei Nova 2 Lite Terjual Dalam Masa 96 Jam

Huawei nova 2 Lite baru sahaja memasuki pasaran Malaysia pertengahan bulan ini. Peranti yang menyediakan kelengkapan dalaman berspesifikasi pertengahan-bawah ini dijual pada harga RM799, malahan pada harga sebegini sudah pasti ianya berpatutan dan mampu milik.

Hari ini, melalui kongsian daripada pihak Huawei Malaysia, mereka mengesahkan bahawa sebanyak 7,000 unit nova 2 Lite berjaya dijual sepanjang empat hari pertama penjualan. Mereka juga menerima respon positif daripada pengguna mengenai rekaan peranti yang cantik walaupun harga yang dijual tidak terlalu tinggi.

Huawei nova 2 Lite merupakan sebuah telefon yang dilengkapi paparan FullView Display 6-inci dengan cip pemproses Snapdragon 430. Selain itu, ia ditemani RAM 3GB dan saiz storan seluas 32GB yang menyokong kad mikroSD dan dua slot untuk nano SIM (1+2). Melengkapkan peranti ialah sistem operasi Android Oreo dan antaramuka EMUI 8.0 terus daripada kotak.

Bagi yang masih mencari telefon di bawah harga RM1,000, peranti ini boleh dipertimbangkan.


24 Jam Bersama PaMu Scroll BT 5.0 Earphones – Berbaloikah Untuk Dimiliki?

Korang mesti dah bosan guna earphone yang berwayar yang mana sudah ketinggalan zaman kerana wujudnya earphone nirwayar ini yang pastinya memberikan kenikmatan bunyi yang lebih jitu. Justeru, produk terbaharu PaMu Scroll Bt 5 ini dilihat mampu memenuhi tuntutan halwa telinga anda! Saya sudah cuba menggunakan peranti ini selama 24 jam. Best ke idok? Jom kita lihat!

Nak pakai earphone ni kena laa selesa, kalau pakai tapi tak selesa nanti nak dengar muzik pon tak enjoy. Apa yang lagi membimbangkan kalau disebabkan earphone tersebut, kita dapat masalah telinga. Tapi dengan rekaan PaMu Scroll ini sangat selesa. Rekaan yang ergonomic dan direka khas bagi keselesaan telinga anda membuatkan ia sangat selesa untuk dipakai.

Ketika menggunakan earphone ini, ia tidak longgar, tidak sakit dan tidak membahayakan telinga anda. Jadi dah boleh layan terus lagu sampai puas! Nak guna ketika bersukan pun atau aktiviti fizikal pun memang nice giler!

Bunyi daripada PaMu Scroll ini tidak dapat disangkal lagi pastinya sangat enak untuk didengar. Tampil dengan Deep bass membuatkan audio yang terhasil sangat menggiurkan. Kalau menonton movie pada telefon dan menggunakan PaMu Scroll ini memang syiok habis. Tak sedar langsung apa yang jadi dekat sekeliling sebab bunyi yang terhasil memang terbaik.

Menerusi ciri Bluetooth 5 ini, ia dapat memudahkan anda untuk menyambung (connect) atau memutuskan sambungan (disconnect). Ia juga sesuai dipadankan dengan semua peranti.

Apa yang penting nak guna ketika memainkan muzik sangat mudah. Anda perlu touch sekali untuk play dan touch sekali untuk pause.

Menarik pada PaMu Scroll ini ialah ia dihadirkan dengan ciri IPX6 yang mana ia mampu bertahan sekiranya terkena peluh atau air hujan. Jadi anda boleh berjogging tanpa rasa risau ia akan merosakkan earbud anda. Saya telah menguji PaMu Scroll ini ketika berjogging dan ia menunjukkan bahawa ia masih berfungsi dengan baik. Walaupun berpeluh tapi masih selesa ketika digunakan.

Seperti yang diketahui peranti ini tampil dengan Charging Warehouse: 500mAh, Earbud: 55mAh x 2. Jadi sepanjang tempoh saya menggunakan peranti ini, tak ada masalah bateri cepat habis. Yang lagi best nak cas pun senang giler!!!Cuma letak di dalam bekasnya. Kemudian ia akan di cas. Jimat masa!!!

Selepas seharian menggunakan PaMu Scroll BT 5.0 Earphones, ia ternyata sangat BEST!!!  Rekaan yang sangat selesa dan hasil bunyi yang sangat sedap membuatkan ia berbaloi untuk dimiliki. Dengan ciri yang mampu kalis air membuatkan ia sangat sesuai di bawa untuk melakukan aktiviti luar atau hanya duduk di rumah sahaja!


Papan Iklan vivo V9 Dilihat Di Indonesia – Sokong Paparan Skrin ‘Rongak’?

Pada MWC 2018, vivo sekadar memperlihatkan peranti konsep dengan paparan skrin menyeluruh menggunakan kod nama APEX. Selain daripada vivo APEX, pihak vivo mungkin dalam persiapan untuk memperkenalkan sebuah lagi telefon pintar baru dalam masa terdekat ini, di mana menggunakan siri vivo V9.

Hal ini diketahui apabila terdapat pemasangan papan iklan di Indonesia. Peranti yang dikenali sebagai vivo V9 ini dilihat menggunakan rekaan skrin tanpa bingkai termasuk penggunaan rekaan ‘rongak’ pada bahagian atas menjadi trend masa kini.

Spesifikasi penuh untuk telefon pintar ini masih belum didedahkan, tetapi dari apa yang dilihat pada papan iklan ini ianya menyokong kamera swafoto beresolusi 24 Megapixel.

Dengan pemasangan papan iklan ini, mungkinkah telefon pintar ini bakal dilancarkan dalam masa terdekat?! Sama-sama nantikan!


Acer Malaysia Pop Up Kiosk Di Maxis Concept Stores – Tawaran Diskaun Sehingga RM1,500!

Seiring dengan pelancaran laptop baharu ultra ringan Swift 5, Acer Malaysia juga mengumumkan kolaborasi bersama Maxis bagi membawa keseronokan kepada pengguna dengan tawaran promosi istimewa, iaitu diskaun sehingga RM1,500 kepada pembelian peranti gaming Acer di pop up kiosk yang eksklusif di Maxis Concept Stores Sunway Pyramid dan The Gardens Mall.

Bermula sekarang sehingga 11 Januari 2020, pelanggan boleh membawa pulang barangan Predator secara percuma dengan menyertai aktiviti yang dilakukan di kiosk tersebut, termasuk Predator Bomber Jacker (bernilai RM99), beg kalis air (RM99), Predator T-shirt, baucar wayang dan banyak lagi.

Pengguna Maxis juga berpeluang untuk menerima promosi eksklusif bagi Acer Nitro 50 gaming desktop, Nitro 5 gaming laptop, Nitro VG271UP gaming monitor dan peripherals.

Lebih menarik, bagi sesiapa yang membeli model Acer terpilih di Maxis Concept Stores sebelum hujung tahun ini, anda boleh menebus sama ada beg kalis air Predator, tetikus gaming Predator Cestus 310 atau E300 TrueHarmony earphones atau barangan lain. Hadiah boleh ditebus di SINI.

Bagi mendapatkan maklumat lanjut, boleh layari laman Facebook Acer Malaysia atau hubungi talian 1800-88-1288 (9 pagi – 6 petang, Isnin ~ Jumaat).


Parti Pokemon Pada 19 & 20 November!

Para peminat Pokemon semua! Sila tanda kalendar anda pada 19 dan 20 November dan pastikan anda lapang pada hari tersebut untuk menyertai peminat Pokemon lain pada acara khas yang disediakan sempena pelancaran Pokemon Sun dan Moon.

Acara yang disokong Nintendo, The Pokémon Company dan Maxsoft ini menawarkan pelbagai aktiviti seperti pertandingan arked, jualan permainan dan juga jemputan cosplayer. Acara ini akan diadakan di Kolej KDU, Damansara Jaya, dari 10 pagi sehingga 6 petang.


Xiaomi Malaysia Perkenal Mi LED Smart Bulb, Mi Home Security Camera 360° 1080p & Mi Smart Sensor Set – Harga Bermula RM99

Seiring pelancaran Redmi Note 7 dan Redmi 7 semalam, Xiaomi turut memperkenalkan
beberapa peranti di bawah penawaran ekosistem pintar mereka iaitu Mi LED Smart Bulb, Mi Home Security Camera 360° & Mi Smart Sensor Set.

Mi LED Smart Bulb mempunyai 16 juta warna yang menakjubkan bersama suhu dan kecerahan warna yang boleh dilaras – pengguna dapat mengawal lampu dari jauh dengan kawalan automatik menerusi aplikasi Mi Home

Mi Home Security Camera 360° merupakan kamera sekuriti pintar dilengkapi sokongan panggilan dua hala, pengesanan gerakan pintar dan pengguna boleh menerima notifikasi dari jauh apabila mendapati sebarang gerakan. Mempunyai penangkapan video 1080p, kamera ini boleh merakam dan memain semula sebarang momen dalam grafik berkualiti tinggi.

Mi Smart Sensor Set merupakan peranti yang membolehkan anda mengawal sejumlah aktiviti di rumah dengan kawalan automatik menerusi aplikasi Mi Home – membolehkan pengguna menerima notifikasi keselamatan dari jauh apabila gerakan dikesan ketika berada di luar rumah.

Bagi yang berminat, ketiga-tiga peranti ini boleh didapati melalui Mi stores berdekatan. Maklumat lanjut layari, Mi Malaysia.


Edisi Terhad!! OPPO Watch & OPPO Find X2 Pro Green Vegan Leather Gift Box Edition!

OPPO Watch dan OPPO Find X2 Green Vegan akan tiba di Malaysia dalam masa terdekat!! Meningkatkan prestasi pengalaman ke tahap yang lebih tinggi, OPPO membawakan kepada peminat Special Gift Box Edition yang terdapat di dalamnya dua produk yang terbaik : OPPO Find X2 Pro dan juga OPPO Watch yang didatangkan dengan edisi warna Green Vegan Leather!

Dengan sistem operasi Wear OS oleh Google, OPPO Watch adalah definisi sebenar jam pintar berfungsi seperti apa yang anda jangkakan dari telefon pintar.

OPPO Find X2 Pro Green Leather pula tidak asing lagi kerana ia merupakann peranti yang terunggul kerana ianya merangkumi teknologi yang terbaik hanya di dalam satu peranti. Dengan warna hijau pistachio yang cantik dan menarik, disertakan jugak dengan ciri-ciri prestasi yang hebat seperti paparan 120Hz AMOLED , sistem kamera DxOMark1, serta chipset Snapdragon 865 yang kuat serta Flash Charging 65V SuperVOOC 2.0


Vivo V11i Kini Boleh Didapati Secara Rasmi Di Tune Talk!

Berita baik! Berita Baik! Berita baik! Shout out kepada peminat tegar peranti pintar vivo di luar sana! Di sini kami ada berita baik buat anda semua!

Bermula hari ini, model terbaru keluaran vivo iaitu vivo V11i nampaknya sudah dijual secara rasmi di Tune Talk dengan pada harga RM1,299. Lebih menariknya lagi, mana-mana pelanggan yang membuat pembelian V11i di Tune Talk layak menerima DATA 240GB secara PERCUMA!

Vivo V11i hadir dengan paparan skrin bersaiz 6.3 inci dilengkapi dengan cipset MediaTek Helio P60, memori 4GB RAM dan storan sebesar 128GB. Untuk bahagian bateri pula, ia dikuasakan dengan kapasiti 3,315mAh yang juga menyokong Dual-Engine Fast Charge. Kemampuan kamera utama pula ialah 16MP + 5MP manakala kamera swafotonya pula sebesar 25 Megapiksel.

Butiran lanjut sila layari laman web rasmi Tune Talk dan Facebook rasmi vivo Malaysia.


Kerjasama Vivo & Tmall Untuk Pengeluaran Peranti Pintar Baharu

Pengeluar peranti pintar vivo dan Pusat Inovasi Tmall Alibaba (TMIC) sedang bekerjasama untuk menghasilkan peranti pintar baharu mereka, yang dijangka akan dilancarkan pada suku keempat tahun ini.

Kerjasama ini boleh dikatakan sangat segar dan unik, kerana pengeluaran peranti pintar baharu ini sangat bergantung pada maklum balas pengguna yang dikumpul dan dianalisis oleh TMIC.

Menurut pihak vivo, matlamat utama mereka adalah untuk mencipta produk yang pelanggan mahukan dan berdasarkan keperluan mereka, yang penting dapat membezakan diri daripada pesaing lain.


Xiaomi Mi 5X Akan Dilancarkan 26 Julai Depan – Menggunakan MIUI 9

Iklan Xiaomi yang tersebar dalam artikel sebelum ini memang sahih dan akhirnya Xiaomi telah mengumumkan bahawa mereka akan mengadakan majlis pelancaran Xiaomi Mi 5X minggu hadapan bersamaan 26 Julai 2017. Penampilan ini juga akan turut disertakan dengan pengenalan sistem antaramuka terbaru MIUI 9 yang hadir dengan ciri-ciri baru.

Peranti terbaru ini akan dikuatkuasakan dengan cip pemproses Qualcomm Snapdragon 625 bersama RAM sebesar 4GB dan storan seluas 64GB turut dijana Android 7.1.1 Nougat. Kerangkan badan Mi 5X juga akan menggunakan bahan logam serta dipadankan dengan paparan skrin bersaiz 5.5 inci, beresolusi HD penuh 1080p. Harga dijangka sekitar CNY1,999 (lebih kurang RM1,268) seunit.


Sempurnakan Swafoto Anda Dengan vivo V5Plus

Anda sering mencuba untuk berswafoto dengan baik, tetapi setiap kali rakaman diambil pasti ada yang tidak kena. Bukan itu sahaja, apabila melihat foto-foto artis di laman Instagram mereka, pasti anda persoalkan bagaimana gambar yang diambil jelas dan terang. Jawapan yang sudah pasti anda mampu jawab ialah, jenis apakah kamera yang digunakan?

Dalam soal ini, vivo sangat komited ingin mengesyorkan anda sebuah telefon pintar dengan fungsi Selfie Softlight yang dapat membantu setiap rakaman menjadi lebih baik dan sempurna. Dilengkapi dengan dwi kamera depan 20 Megapiksel, vivo V5Plus menggunakan sensor IMX376 dari Sony mampu mengambil gambar bokeh dengan lebih terperinci.

Baca juga: Reviu Eksklusif: vivo V5Plus, Smartphone Pertama Tampilkan Dwi Kamera Hadapan Untuk Swafoto Sempurna

Malah, penggambaran di waktu malam lebih terang walaupun kamera depan dilengkapi dengan 8 Megapiksel sahaja. Ciri unik Selfie Softlight yang didatangkan pula dapat memberikan efek cahaya bak di dalam studio professional.

Perkakasan dalaman vivo V5Plus hadir dengan Android 6.0 Marshmallow, Funtouch OS3.0 dan kuasa dari pemrposes 2GHx Snapdragon 625. Sistem hiburan seperti mendenga lagu dan menonton video dibekalkan dengan Hi-Fi jenis AK4376.

Rebut peluang ini dan dapatkan vivo V5Plus pada harga yang menarik sehingga 6 Ogos depan.

Pasti Terbaik! Beli vivo V5Plus Dan Dapatkan 5 Ganjaran Terhebat!


realme & Mobile 2 Go Cipta Sejarah! – Bina Pokok Krismas Tertinggi Di Malaysia Menggunakan Kotak Telefon Pintar!

Meneruskan keterujaan sambutan perayaan krismas dan tahun baru, realme telah berkerjasama dengan Mobile 2 go dengan menempa nama di dalam Malaysian Book of Records dengan membina pokok krismas setinggi 6.35 meter menggunakan kotak peranti pintar realme.

Pokok Krismas ini mengambil masa selama 7 hari dengan menggunakan 1645 kotak peranti pintar realme. Selain itu, pokok ini turut dibina menggunakan bata, bracket holder, iron rod dan banyak lagi.

Kira-kira 20 orang terlibat dalah membina pokok Krismas ini. Ia bakal dipertontonkan kepada khalayak dari semalam sehingga minggu kedua bulan Januari 2020.

Bagi mendapatkan maklumat lanjut, anda boleh melayari laman rasmi Facebook realme Malaysia.


Trade-In Smartphone Lama Anda, Dapat Samsung Galaxy S10 Baru! Bestnya…

Hai semua! Kalau anda rasa macam berkira-kira nak ‘angkat’ Samsung Galaxy S10 baru, inilah masanya!! Samsung ada kempen SUPER DUPER BEST khas buat anda!

Samsung kini menawarkan kempen menarik untuk anda trade-in smartphone lama kepada Samsung Galaxy S10 baru. Kempen ini bermula 8 Mac hingga 30 April 2019. WOWWW! Bestnya…

Lebih istimewa lagi, kempen ini tidak hanya tertumpu kepada jenama Samsung semata-mata, malah telefon lain seperti HUAWEI, OPPO, vivo dan iPhone juga turut layak sertai kempen ini. Berikut adalah senarai harga trade-in mengikut jenama & gred :

Jadi bagi yang berminat, ayuh ke Samsung Experience Stores atau pengedar sah Samsung untuk sertai kempen ini! Maklumat lanjut, layari Samsung Malaysia.

Ohh ya! Jangan lupa juga ajak ahli keluarga dan kawan-kawan memeriahkan roadshow besar-besaran Samsung Galaxy S10. Hadiah menarik bernilai RM1,079 menanti anda! Bermula HARI INI – 10 Mac 2019 bertempat di 3 lokasi berikut :


Messi Menyertai Pasukan Huawei!

Messi telah menyertai pasukan terbaru dan langkah ini bakal menyaksikan pasukan tersebut menerima lonjakan populariti yang tinggi. Namun bagi peminat bola sepak, terutamanya pasukan Barcelona anda tidak perlu risau, ini kerana Lionel Messi masih akan bermain untuk pasukan anda. Messi hanya menyertai Huawei sebagai duta global bagi produk teknologi dari negara China itu.

Messi bukanlah bintang bola sepak pertama yang menyertai Huawei di dalam rangka promosi, sebelum ini Robert Lewandowski telah dipilih sebagai muka hadapan dalam kempen Huawei. Tyrone Liu (CEO Huawei Consumer Business Group Amerika Latin) berkata mereka sangat berbangga kerana Messi bersetuju untuk menyertai mereka. Menurut Huawei, Messi melambangkan keteguhan dan semangat juang yang tinggi dalam menempa kejayaan. Untuk pengetahuan anda ketika kecil Messi bukanlah seorang kanak-kanak yang sihat seperti normal. Dia mempunyai penyakit ketumbuhan yang memerlukan belanja perubatan yang tinggi.


Sertai Ayda Jebat , Hebe Tien Di Pelancaran Eksklusif Oppo F9 Starry Purple Oktober Ini!

Berikutan sambutan yang hangat dalam perlancaran OPPO F9 di Malaysia bari-baru ini, pihak Oppo berbesar hati mendedahkan bahawa mereka akan memperkenalkan varian warna baru F9 iaitu Starry Purple pada 2 OKTOBER depan!

Mempunyai bahagian belakang yang berkilat seperti bintang berkilauan di atas galaksi ungu, Oppo F9 Starry Purple bakal tampil sedikit berbeza berbanding dua varian warna sebelum ini iaitu Sunrise Red dan Twilight Blue.

Selain itu, pihak Oppo juga memaklumkan mereka akan menampilkan duta terkenal mereka iaitu bintang terkemuka Malaysia, Ayda Jebat dan penyanyi serta pelakon Taiwan, Hebe Tien untuk memeriahkan lagi majlis.

Dalam pada itu, Oppo juga mengadakan satu kempen yang menggalakkan netizen untuk menjalani gaya hidup mereka dengan intipati ungu bermula 16 hingga 27 September 2018. Kepada yang berminat untuk sertai. Apa yang perlu anda lakukan? Senang jerrr…

Hanya muat naik gambar anda dengan elemen ungu (contohnya : gaya rambut, solek, pakaian, aksesori atau landskap) dan sertakan kapsyen menarik. Jangan lupa letakkan hashtag #LiveMyStyle # OPPOF9! Pastikan akaun anda dalam tetapan umum.

Mereka yang mempunyai gambar terbaik dengan kapsyen yang paling kreatif akan memenangi sepasang tiket perlancaran OPPO F9 Starry Purple di samping berpeluang beramah mesra bersama Ayda Jebat dan Hebe Tien.


Pameran Canton ke-128 Berakhir, Memperkasakan Pemulihan Perdagangan Antarabangsa

GUANGZHOU, China, 29 Okt 2020 /PRNewswire/ — Pameran Import dan Eksport China (Pameran Canton) ke-128 selama 10 hari berakhir di platform digital canggihnya yang telah memberikan peluang unik untuk perniagaan dan pembeli antarabangsa menerima pakai pengalaman perdagangan tanpa batasan di hujung jari mereka.

128th Canton Fair Concludes, Empowering International Trade Recovery

Pameran tersebut mengalu-alukan pembeli dari 226 negara dan rantau yang merupakan rekod tertinggi setakat ini. Setakat 24 Oktober, platformnya telah menerima 51.17 juta kunjungan, termasuk lebih 7.89 juta kunjungan ke dewan pameran maya syarikat.

Xu Bing, Jurucakap bagi Pameran Canton dan Timbalan Pengarah Pusat Perdagangan Asing China, menyatakan bahawa wabak COVID-19 semasa telah memberikan cabaran ekstrim semasa negara-negara cuba mengembangkan ekonomi mereka dan pada masa yang cuba menyelamatkan nyawa. China berusaha untuk memudahkan usaha industri dan rantaian bekalan antarabangsa kembali kepada kenormalan, dan juga membantu dalam pemulihan perdagangan dan pelaburan antarabangsa.

26,000 pempamer membawakan lebih daripada 2.47 juta produk, iaitu peningkatan sebanyak 16.5 peratus daripada edisi lalu, termasuk 8,500 produk daripada 346 pempamer antarabangsa dari 30 negara. Antaranya, 730,000 produk baharu dilancarkan di acara tersebut, meningkat sebanyak 21.6 peratus.

Pameran Canton tahun ini telah menyaksikan banyak produk sohor kini dengan inovasi dalam reka bentuk, fungsi, ketukangan dan bahan. 131 produk daripada 91 syarikat menerima ganjaran untuk reka bentuk berani dan inovatif mereka, menerima hadiah daripada 2020 Canton Fair Design Awards (Anugerah Reka Bentuk Wajar Canton 2020) yang berprestij.

Pameran perdagangan besar tersebut juga menerapkan teknologi “baharu” seperti data raya, pengkomputeran awan dan kecerdasan buatan, yang menawarkan pengalaman imersif kepada pembeli melalui penggunaan grafik, video, 3-D dan platform realiti maya (VR). Dewan pameran VR memperlihatkan produk daripada 2,046 syarikat, dan dikunjungi sebanyak 163,200 kali keseluruhannya, manakala bilik pameran penstriman langsung tersuai juga menjadi tumpuan ramai, dengan 1.89 juta orang menontonnya.

Pembeli mengulas tentang Pameran Canton maya ini bahawa ia telah menawarkan pengalaman pengguna yang luar biasa daripada menyemak imbas produk baharu, mengetahui teknologi baharu dan tinjauan pasaran hinggalah menyertai perbualan interaktif. Fungsi-fungsi yang dinaik taraf tersebut telah membolehkan mereka mengakses produk berkualiti tinggi daripada sejumlah pembekal dan pengeluar secara dalam talian.

Di samping pameran, Pameran Canton turut menganjurkan beberapa siri acara sokongan dalam dan luar talian untuk meneroka dan menggalakkan lagi perdagangan antarabangsa. 38 acara pemadanan perniagaan maya dianjurkan di 37 negara dan rantau, dan 6 persatuan perniagaan dari Afrika, Eropah dan Asia menyertai Program Perkongsian Kerjasama Global Pameran Canton.

Keywords: Banking/Financial Service Household Products Household/Consumer/Cosmetics Internet Technology Retail Telecommunications Trade show news


Majlis Perbandaran Abu Dhabi memilih Huawei untuk membina Pusat Data Pemulihan Bencana

ABU DHABI, UAE, 1 Oct. 2020 /PRNewswire/ — Majlis Perbandaran Abu Dhabi (ADM) memilih untuk bekerjasama dengan Huawei, syarikat yang mempunyai bahagian terbesar dalam pasaran pusat data modular global, untuk membina Pusat Data Pemulihan Bencana Perbandaran tempoh beroperasi TAHAP- IV

Huawei FusionModule2000 Smart Modular Data Center.

“Laut di sebelah kiri, padang pasir di sebelah kanan” — gambaran yang tepat sekali tentang persekitaran semula jadi Abu Dhabi yang unik. Dengan jutaan pelawat setiap tahun, Abu Dhabi sering digambarkan secara agak puitis, sebagai mutiara terang yang berkilauan di pantai selatan Teluk Parsi.

“Menyokong kebahagiaan komuniti melalui penyampaian perkhidmatan perbandaran dan pertumbuhan bandar yang mampan” merupakan pernyataan visi ADM. Dalam era transformasi digital yang pesat, pusat data perbandaran memainkan peranan penting, bukan sahaja menyediakan perkhidmatan pejabat kerajaan tetapi juga pengurusan maklumat penduduk dan perkhidmatan perbandaran. Secara ringkasnya, pusat data sangat diperlukan untuk kehidupan komuniti.

Walau bagaimanapun, penyediaan pusat data legasi ADM tidak dapat memenuhi keperluan pembangunan masa depan, memandangkan kemasukan sejumlah besar perkhidmatan baharu dan peningkatan yang sangat besar dalam jumlah data. Persoalan mengenai cara untuk meningkatkan kebolehpercayaan data, keselamatan dan kemampanan pusat data menjadi tumpuan segera ADM.

Membina Pusat Data Pemulihan Bencana yang Terbaik Mungkin dengan Huawei

Huawei FusionModule2000 ialah pusat data pertama yang menerima pensijilan Uptime TIER-Ready IV. Jurutera pembinaan tempatan hanya perlu membuat pemasangan yang ringkas di tapak, kerana pusat data modular ini dipasang siap di kilang, dan ia dibawa ke dalam talian dengan cepat dan sedia untuk digunakan.

Sesungguhnya, FusionModule2000 mengguna pakai reka bentuk modular sepenuhnya, yang menyokong pembangunan mampan perkhidmatan perbandaran, dengan kapasiti pengembangan fleksibel yang dapat dilakukan untuk pelbagai subsistem, daripada bekalan kuasa hinggalah penyejukan dan kabinet IT.

Pada 6 Mei 2020, Uptime Insight secara rasmi menganugerahkan pensijilan reka bentuk Uptime TIER- IV kepada pusat data pemulihan bencana perbandaran ADM. Abu Dhabi, mutiara terang di pantai selatan Teluk Parsi, kini boleh meletakkan kepercayaannya dalam keselamatan storan data perbandaran yang sangat boleh dipercayai.

Apakah yang seterusnya untuk masa depan?

Ahamd Abdulsamad Alhammadi – Pemangku Pengarah jabatan perancangan teknikal, Majlis Perbandaran Abu Dhabi, berkata: “Proses pendigitalan kami dengan Huawei telah mentransformasikan operasi kami, membina lebih banyak ketahanan dan kemudahan di seluruh Perbandaran. Pusat data pemulihan bencana TIER IV, yang dibina bersama Huawei, mempamerkan sepenuhnya penyelesaian paling canggih dan khidmat pelanggan yang terbaik dalam industri. Kami dibimbing oleh visi kepimpinan UAE dalam pendigitalan kami untuk mempertingkatkan komuniti kami melalui teknologi. Huawei ialah rakan niaga pilihan kami dan kami mengharapkan kerjasama dengan mereka di masa hadapan.”

Huawei ialah penyedia infrastruktur teknologi maklumat dan komunikasi (ICT) dan peranti pintar global yang terkemuka. Dengan penyelesaian bersepadu di empat domain utama – rangkaian telekomunikasi, IT, peranti pintar dan perkhidmatan awan – kami komited untuk membawa digital kepada semua orang, kediaman dan organisasi untuk sebuah dunia pintar yang terhubung sepenuhnya.

Portfolio produk, penyelesaian dan perkhidmatan hujung ke hujung Huawei adalah kompetitif dan selamat. Melalui kerjasama terbuka dengan rakan ekosistem, kami menghasilkan nilai yang berkekalan untuk pelanggan kami, bekerja untuk memperkasakan orang ramai, mempertingkatkan kehidupan di rumah, dan menginspirasikan inovasi dalam pelbagai bentuk dan saiz organisasi.

Di Huawei, inovasi memfokus kepada keperluan pelanggan. Kami membuat banyak pelaburan dalam penyelidikan asas, memberikan tumpuan pada penemuan ulung teknologi yang memacu dunia ke hadapan. Kami mempunyai lebih daripada 194,000 pekerja, dan kami beroperasi di lebih daripada 170 negara dan rantau. Ditubuhkan pada 1987, Huawei ialah sebuah syarikat swasta yang dimiliki sepenuhnya oleh para pekerjanya.

Untuk maklumat lanjut, sila lawati Huawei dalam talian di www.huawei.com.

Keywords: Computer Hardware Computer/Electronics Telecommunications Telecommunications Equipment New products/services


Sony ∝9 – Keupayaan Professional Pada Badan Kompak Bermula RM21,799

Kamera berteknologi tinggi Sony ∝9 telah dilancarkan secara rasmi oleh Sony Malaysia yang membawakan pelbagai ciri-ciri menarik. Dalam masa yang sama, Sony juga telah menjadi jenama nombor satu dalam segmen kamera full frame di Thailand, Indonesia dan juga Malaysia.

Kamera kompak ini adalah yang pertama di dunia menggunakan sensor CMOS full frame mirrorless dengan resolusi 24.2 Megapiksel mampu merakam gambar sehingga 20fps dengan 20 kali ganda lebih pantas dalam pemprosesan gambar.

Sony ∝9 ini juga antara yang terbaik dalam barisan kamera-kamera yang lain kerana hadir dengan ciri silent mode yang lebih senyap malah ia juga anti-gegaran tidak seperti kamera yang lain dalam kategorinya. Selain itu, kamera ini menyediakan dua ruangan slot kad memori dan bateri yang tahan lama.

Sistem penstabilan 5-axis dapat membantu gambar yang diambil dengan lebih jelas bersama bantuan kelajuan shutter sehingga 1/32,000 saat. Sony ∝9 ini dilengkapi dengan sokongan rakaman 4K (3840 x 2160p) manakala untuk HD penuh pula ia dapat merakam 120fps serta boleh menyunting kepada empat ke lima kali gerak perlahan.

Sony ∝9 ditawarkan pada harga bermula RM21,799, juga boleh mendapatkan unit lensa terbaru Super-telephoto (SEL100400) pada harga RM12,699, Premium Wide Angle (SEL1635GM) pada harga RM10,899 dan akhir sekali Compact Wide Angle (SEL1224GM) pada harga RM7,899. Kamera ini juga boleh menggunakan lensa lain keluaran Sony.


Apple Special Event: Apa Yang Bakal Diperkenalkan?

Pengumuman rasmi tarikh Acara tahunan Apple Special Event telah disahkan pada 25 Mac (waktu tempatan 26 Mac, 1 pagi) di Steve Jobs Theater.

Apa yang bakal diperkenalkan dalam acara ini? Sebelum itu telah muncul banyak suara mengatakan Apple akan melancarkan servis penstriman video, dan kini melalui slogan yang dipaparkan “It’s Show Time” agak yakin niat Apple dalam bidang penstriman video ini akan menjadi real.

Walaupun Apple lebih mengutamakan pada servis penstriman video dalam acara kali ini, namun terdapat juga peranti baharu yang mungkin akan disebut dalam pelancaran ini, antaranya iPad mini 5, iPad generasi ke-7, AirPower, AirPods yang dinaiktaraf, dan iPod Touch generasi ke-7.

Adakah kemas kini sistem operasi iOS 12.2 turut dilancarkan dalam Apple Special Event 2019? Nantikan laporan seterusnya dari kami 26 Mac ini.


vivo, TNTCO & Ban Huat Sdn. Bhd Jalin Kerjasama Serlah Bakat Hebat Korang!

Serlahkan gaya hebat anda bersama vivo! Memang terbaik, vivo dengan kerjasama sebuah jenama streetwear lokal terkenal, TNTCO bakal muncul dengan streetwear edisi terhad bersama gabungan reka bentuk unik vivo S1 Pro. Streetwear ini bakal menampilkan rekaan terkini dan menarik untuk memastikan korang tampil penuh gaya.

Pada masa sama, vivo Malaysia turut menjalinkan kerjasama dengan rekod muzik tempatan, Ban Huat Sdn. Bhd. dalam menghasilkan siri muzik yang menarik buat semua pencinta muzik tanah air. Korang teruja? Maklumat lanjut, layari vivo Malaysia


Skor Penanda Aras AnTuTu OPPO Reno3 5G Lebih Tinggi Berbanding OPPO Reno3 Pro 5G

OPPO baru sahaja mengumumkan pewaris baru mereka iaitu OPPO Reno3 5G dan OPPO Reno3 Pro 5G. Seperti biasa, skor penanda aras AnTuTu sememangnya selalu ditunggu – tunggu dan butiran mengenainya kini telah pun dikongsi. Memang agak mengejutkan apabila OPPO Reno3 5G dilihat berjaya mencatatkan skor yang lebih tinggi berbanding OPPO Reno3 Pro 5G.

OPPO Reno3 5G menjaringkan skor keseluruhan 337,669 mata. Manakala, OPPO Reno3 Pro 5G pula hanya mencatatkan skor sebanyak skor 320,822 mata. Tidak hanya disitu, OPPO Reno3 5G juga mendapat skot yang lebih tinggi untuk GPU – dimana ia mencatatkan skor sebanyak 99,250 mata berbanding 93,977 mata untuk Snapdragon 765G. Pun begitu, OPPO Reno3 Pro 5G adalah pemenang untuk kategori memori dan UX.


Sony Perkenal WH-XB900N Extra Bass Headphones – Harga Jualan RM999

Halu! Halu! Sony kini hadir dengan satu lagi ahli baru di bawah barisan fon kepala keluaran mereka iaitu Sony WH-XB900N Extra Bass Headphones. Fon kepala ini mempunyai gaya yang berbeza dan dibina dengan teknologi pembatalan bunyi digital – rekaan juga selesa di telinga pendengar.

Fon kepala ini menawarkan jangka hayat bateri sehingga 30 jam masa main semula dengan sekali cas. Lebih menarik, ia juga membawakan fungsi pengecasan pantas – satu jam main semula dengn hanya 10 minit mengecas.

Selain itu, ia juga menyokong fungsi Siri, Alexa dan Pembantu Google – bagi membolehkan bantuan dilakukan dengan kawalan suara sahaja. Fon kepala ini mempunyai butang tersuai yang boleh digunakan untuk mengaktifkan pembantu suara.

Bagi yang berminat, Sony WH-XB900N Extra Bass Headphones ditawarkan pada harga RM999 untuk seunit – boleh didapati menerusi beberapa saluran berbeza seperti Sony Stores, pengedar sah di seluruh Malaysia serta rakan e-dagang Lazada.


Tertiris Lagi! Spesifikasi Huawei nova 3!

Sebelum ini sudah rasmi diberitahu bahawa peranti Huawei siri nova terbaru iaitu nova 3 akan dilancarkan pada 18 Julai 2018 di negara China. Bersama dengan gambar bocor yang disebarkan, penggunaan dwi lensa pada kamera utama dan hadapan memperlihatkan teknologi AI telah disokong pada peranti baharu ini.

Terkini, vmall secara rasminya telahpun mendedah maklumat lanjut mengenai nova 3, di mana peranti ini akan menggunakan pemproses cip Kirin 970 bersama 6GB RAM dan 128GB ROM, selain sokongan empat kamera. Spesifikasi ini tiba-tiba menjadi setaraf dengan P20 dan Mate 10, tetapi dengan tanda harga yang lebih mesra pengguna.

Kombinasi 24MP + 16MP pada kamera utama, serta 24MP + 2MP pada kamera swafoto dengan sokongan AI sekaligus menghasilkan gambar yang lebih cantik seperti jurugambar profesional.

Tambahan lagi sokongan Animoji yang semakin popular turut disertakan, Huawei menamakannya sebagai 3D Qmoji. Seperti biasa, anda boleh merakam animasi dengan wajah sendiri dan hantar kepada kawan-kawan.

Teknologi GPU Turbo yang menjadi perbualan tidak terkecuali dipadankan pada nova 3, pengalaman bermain permainan HD tentu akan lebih berpuas lagi!

Buat sementara ini masih tidak diketahui kemasukan nova 3 ke pasaran Malaysia, tetapi yang pasti akan datang tidak lama lagi! Berapa harga jualan? Tentu tidak setinggi mana, sebab siri nova lebih mementingkan golongan pemuda-pemudi yang suka bergaya dan pada masa yang sama, boleh menikmati teknologi canggih seperti peranti flagship.


Instagram Memperkenalkan IGTV – Aplikasi Dan Hab Untuk Video Berdurasi Panjang

Instagram yang kini memiliki lebih daripada 1 billion pengguna hari ini melancarkan IGTV – sebuah aplikasi yang menfokuskan video semata-mata. Tidak seperti video di Instagram, video yang dipaparkan di IGTV ialah lebih berdurasi panjang sehingga sejam.

Kandungan video yang ditawarkan didalam IGTV lebih kurang seperti saluran didalam televisyen. Video akan dimainkan sebaik anda membuka aplikasi berkenaan dan ia menyokong format menegak yang kebiasaan boleh dilihat pada IG Stories.

Pemilik akaun bebas untuk memuat naik video untuk ditatap pengikut atau sebaliknya. Selain itu, aplikasi IGTV juga akan mencadangkan video yang bersesuaian untuk anda, disamping boleh meninggalkan Like, komen, dan sebagainya.

IGTV juga boleh diakses melalui aplikasi Instagram sendiri dengan menekan butang di sebelah atas bersebelahan Direct Message.

IGTV akan mula diperkenalkan secara global di peranti Android dan iOS dalam beberapa minggu lagi. Bagaimanapun, untuk pengguna di Malaysia ia telah mula ditawarkan.


“Concrete Genie” Bakal Tersedia Pada 9 Oktober 2019 – Ditawarkan Pada Harga Bemula RM129

Hai peminat setia Playstation! Ada berita gembira untuk korang ni. Sony Interactive Entertainment Singapore Limited (SIES) kini mengumumkan bahawa permainan “Concrete Genie” bakal ditawarkan untuk pasaran tempatan bermula 9 Oktober 2019.

Permainan ini boleh didapati pada harga runcit yang disyorkan bermula RM129 untuk edisi Standard Disc Blu-ray dan Edisi Digital Standard. Manakala, edisi Digital Deluxe pula ditawarkan pada harga RM169.

Bagi yang berminat, sesi pra tempahan untuk versi digital telah dibuka dan boleh didapati menerusi Playstation Store. Pembeli terawal berpeluang menerima sejumlah penawaran menarik termasuk Concrete Genie – Denska Dynamic Theme dan Concrete Genie Avatar Set bagi pembelian Edisi Digital Standard.

Bagi pembelian edisi Digital Deluxe pula didatangkan dengan penawaran lebih hebat termasuk  Concrete Genie – Pond Design Pack, The Music of Concrete Genie – Digital Soundtrack, Concrete Genie Digital Art Book dan Concrete Genie – Lighthouse Dynamic Theme sebagai bonus. Untuk maklumat lanjut, layari Playstation Asia.


Reviu Eksklusif: vivo V7+, Pertaruhkan Paparan Skrin Tanpa Bingkai

Pengenalan telefon pintar dengan skrin hampir penuh kini dilihat menjadi ikutan kepada banyak pengeluar termasuklah vivo sendiri. Kali ini vivo dengan bangganya ingin memperkenalkan V7+, sebuah telefon pintar dilengkapi skrin IPS dengan nisbah 18:9 yang diberi nama FullView Display.

Persembahan kali ini telah membuang butang di depan yang mana sebelum ini tidak pernah dilakukan oleh vivo. Bukan itu sahaja, vivo juga telah meletakkan kamera depan dengan sensor yang besar iaitu sebanyak 24 Megapiksel. Ini sekaligus menjadikannya yang pertama di dunia mengenakan sensor seumpanya di telefon pintar.

vivo V7+ direka khusus untuk keselesaan si pemakai apabila memegangnya. Menampilkan paparan FullView Display dengan menawarkan nisbah skrin-ke-kerangka sebanyak 84.4%, ia menjanjikan pengalaman hiburan yang betul-betul mengasyikkan.

Kerangka bodi peranti ini juga dibina berasaskan logam yang ringan dengan ketebalan hanya 7.7mm. Selain itu, ia juga akan memastikan pengguna akan berasa puas ketika membaca, bermain atau menonton video.

Panel belakang yang diperbuat daripada logam ini kelihatan lebih ringkas rekaannya kerana ia hanya menempatkan satu lensa kamera utama beresolusi 16 Megapiksel dan juga LED flash yang kelihatan sedikit timbul.

Di bawah lensa pula kelihatan pengimbas cap jari yang sangat responsif serta tulisan vivo yang lebih menyerlah berwarna silver.

Bahagian bawah kerangka vivo V7+ ini telah dioptimumkan ruangnya dengan penyediaan port 3.5mm audio jack, lubang mikrofon, port microUSB dan juga speaker.

Manakala bahagian atas kerangkanya pula kelihatan lebih ringkas rekaannya kerana hanya dilengkapi dengan lubang mikrofon sahaja.

Sisi kiri vivo V7+ tersedia dengan satu slot kad jenis hibrid yang mana pengguna perlu memilih sama ada ingin menggunakan dua kad SIM bersaiz nano ataupun satu kad SIM bersaiz nano dengan kad microSD.

Sisi kanannya pula seperti biasa telah menempatkan dua butang kawalan fizikal iaitu butang melaras volume dan juga butang kuasa.

Selain daripada memiliki paparan hampir penuh, vivo V7+ juga dimuatkan dengan sistem keselamatan yang berteknologi tinggi. Pengguna kini ditawarkan sistem imbasan muka untuk menyahkunci peranti lebih kurang sama digunakan pada peranti flagship Samsung dan Apple.

Dinamakan Face Access, ciri keselamatan terbaru ini dikatakan akan memberi kemudahan kepada pengguna selain daripada fungsi pengimbas cap jari di belakang. Face Access mampu membuka peranti dalam masa 0.1 saat sahaja, sekaligus menjadikan pengalaman lebih sempurna dan lebih mudah.

Selain Face Access, teknologi pengimbas cap jari juga turut disokong oleh telefon pintar ini. Lebih menarik, ia boleh digunakan sehingga 5 jari berlainan dalam satu-satu masa.

Selain daripada kamera depan, vivo V7+ juga dilengkapi dengan cip pemproses Qualcomm Snapdragon 450 Octa-core berkelajuan 1.8GHz. Ia juga dibantu dengan memori RAM 4GB dan keluasan storan sebanyak 64GB yang menyokong kad microSD.

Bagi anda yang suka bermain permainan mudah alih, peranti ini akan memberikan kelancaran dengan menyediakan ciri Game Mode yang akan menyekat sebarang notifikasi atau panggilan.

Selain menitik beratkan fungsi penggambaran, vivo juga masih memberi perhatian buat penggemar muzik. Kedudukan speaker yang terletak di bahagian bawah kerangka sememangnya sangat praktikal untuk tujuan hiburan.

Tambahan pula, ianya dilengkapi dengan cip audio berteknologi Hi-Fi AK4376A yang mampu menghasilkan audio yang kedengaran lantang serta sedap didengar.

Kehadiran fungsi Smart Split 3.0 pula membolehkan anda membuat tugasan dengan mudah! Jika menerima Email mahupun SMS ketika sedang menonton video, anda boleh terus membaca mesej sambil menonton video.

Perlu mengaktifkan fungsi ini terlebih dahulu di ruangan tetapan, dan antara aplikasi yang menyokong fungsi ini adalah Facebook, Line, WhatsApp, YouTube, Play Movies & TV dan beberapa lagi.

vivo juga telah memasang perisian istimewa pada V7+ yang tiada pada model sebelum ini dipanggil App Clone. Ia membolehkan pengguna menggunakan dua akaun media sosial secara serentak.

Buat masa sekarang, aplikasi yang menyokong App Clone adalah WhatsApp, Line, BBM, WeChat, Zalo serta Viber sahaja.

Sejak kebelakangan ini sudah menjadi satu trend untuk pengeluar memperkenalkan smartphone yang dikhususkan untuk penggemar swafoto. Sungguhpun begitu, pendekatan yang diambil oleh setiap pengeluar dilihat sedikit berbeza seperti menampilkan sokongan lensa yang beresolusi tinggi, aperture yang besar serta dilengkapi dengan lampu LED Flash.

Berbeza dengan telefon pintar swafoto vivo sebelum ini, di mana vivo nampaknya telah mengambil langkah positif apabila memperkenalkan V7+ yang hadir dengan pelbagai ciri-ciri menarik yang mampu menarik perhatian pengguna…

vivo buat pertama kalinya membawakan sensor sebesar 24 Megapiksel pada kamera depan. Gambar swafoto kini dipertingkatkan dengan ciri Face Beauty 7.0 yang membolehkan anda merakam gambar wajah yang lebih sempurna serta lebih natural walaupun dalam persekitaran yang malap.

Secantik manapun telefon pintar kamera swafoto yang anda miliki, ianya tidak bermakna apabila anda berada di dalam persekitaran yang gelap kerana hasil gambar yang diambil kelihatan gelap dan kurang menarik. Tetapi dengan sokongan ciri Selfie Softlight pada vivo V7+, ia dapat melaras cahaya secukupnya bagi menghasilkan gambar yang jelas dan terselah dan sekaligus dapat mengurangkan masalah over expose.

Selain penyediaan lensa yang beresolusi tinggi bagi memastikan keupayaan swafoto yang terbaik, vivo turut memperkenalkan mod kamera khas untuk aktiviti swafoto dengan beberapa mod menarik iaitu Face Beauty 7.0, Face Beauty untuk panggilan video, Group Selfie dan juga Portrait.

Tetapi mod yang paling menarik untuk dicuba oleh penggemar swafoto sudah tentunya Portrait, ini kerana ia secara automatik akan menghasilkan imej latar yang kabur mirip seperti gambar yang diambil menggunakan kamera DSLR.

vivo telah menambah sebuah lagi model untuk penggemar swafoto yang diberi nama  V7+. Telefon pintar yang menampilkan paparan skrin hampir tiada bezel berukuran 5.99 inci, pastinya mampu menarik perhatian golongan wanita yang gemar berswafoto.

Menawarkan lensa hadapan beresolusi 24 Megapiksel dengan tataan cahaya khas yang dikenali sebagai Selfie Softlight bagi menghasilkan gambar yang kelihatan lebih natural dan terang ketika anda mengambil swafoto di kawasan yang mempunyai cahaya terhad, serta disediakan dengan pelbagai mod baru untuk anda cuba! Kami sangat tertarik dengan sokongan spesifikasi peranti ini kerana ia bukan sahaja memfokuskan kepada telefon pintar untuk swafoto semata-mata, tetapi di dalamnya menyediakan kapasiti ROM 64GB serta RAM 4GB.

Malah sentuhan kemasan logam memperlihatkan vivo V7+ kelihatan premium dan harganya juga berpatutan. Namun sedikit mengecewakan, telefon pintar ini hanya menggunakan kabel USB microUSB 2.0 dan bukannya USB Type-C yang menjadi tren masa kini.


Reviu Eksklusif: Xiaomi Redmi 5, Peranti Pertengahan Mampu Bertahan Selama 12 Hari!!!

Jika anda mempunyai bajet rendah, tetapi dalam masa yang sama inginkan sebuah telefon pintar dengan spesifikasi yang boleh dianggap baik, Xiaomi Redmi 5 perlu diberi perhatian. Apa yang menariknya telefon pintar ini, ia menampilkan paparan skrin hampir penuh berukuran 5.7 inci yang menjadi trend hari ini serta rekaan yang segar dengan pilihan warna baru. Tidak cukup dengan itu, Redmi 5 juga sebenarnya turut menyokong spesifikasi dan fungsi yang agak lengkap keseluruhannya serta harga yang mampu milik….

Masih mengekalkan rekaan unibodi yang sama seperti model sebelum ini, Redmi 5 dibina menggunakan logam. Ia menampilkan paparan skrin penuh dengan nisbah 18:9 berukuran 5.7 inci dengan rekaan 2.5D.

Dengan ketebalan hanya 7.7mm dan seberat 150g, ia masih selesa dipegang dengan sebelah tangan.

Panel belakang Xiaomi Redmi 5 yang diperbuat daripada logam ini disediakan dengan kamera utama 12 Megapiksel, satu LED dan juga pengimbas cap jari.

Malah rekaan lensa yang sedikit timbul dari permukaan juga mudah meninggalkan kesan calar.

Bagi kamera swafoto pula, walaupun hanya dilengkapi dengan lensa 5 Megapiksel tetapi ia hadir dengan sokongan Selfie-light dan mod Beauty 3.0.

Seperti biasa, pada bahagian atas Redmi 5A telah disediakan dengan sebuah port 3.5mm audio jack, mikrofon dan juga sensor Infra Merah yang boleh digunakan untuk mengawal peralatan elektrik.

Manakala bahagian bawahnya pula tersedia dengan sebuah port USB 2.0 untuk kegunaan mengecas serta dua buah speaker.

Sisi kanan Redmi 5 telah dilengkapi dengan dua butang yang biasa kita lihat iaitu butang kuasa dan laras volume.

Manakala sisi kiri pula telah menempatkan dua slot kad SIM jenis hibrid, di mana anda boleh memilih untuk menggunakan dua kad SIM jenis Nano SIM dan microSIM ataupun memilih kad tambahan microSD.

Jika dilihat pada reka bentuk model Redmi 5 ini, tidak dinafikan ia hadir dengan rekaan yang sama seperti model sebelumnya. Namun begitu, rekaan yang nipis dengan paparan skrin penuh berukuran 5.7 inci masih selesa untuk dipegang dengan sebelah tangan. Selain itu, ia juga tampil dengan warna baru yang mendamaikan hati apabila memandangnya!

Nak tau keupayaan dalamannya, jangan lupa ikuti reviu seterusnya… bai~


BlackPink Pecah Rekod!! – Catat Jumlah Tontonan 100 Juta Di YouTube Dalam Masa 32 Jam!!!

Hanya mengambil masa selama 32 jam sahaja, muzik vieo BlackPink Terbaharu telah mencaatkan jumlah tontonan sebanyak 100 juta dlam masa 32 jam menerusi lagu “How You Like That”

Jumlah ini berjaya di capai pada hari ahad di platform YouTube sekali gus memecah rekod dunia bagi tontonan paling banyak dalam masa sehari!!

BlackPink ini merupakan kumpulan yang dianggotai oleh Lisa, Jennie, Rose dan Jisoo.


Papan Pemuka Analitik dan Laporan Interaktif Baharu Cision Jadikannya Lebih Pantas dan Lebih Mudah Demonstrasikan Hasil Perniagaan Sebenar Media Reputasi Wajar

HONG KONG, 26 November 2020 /PRNewswire/ — Satu dalam empat komunikator berkata cabaran terbesar mereka adalah mengukur impak perniagaan program PR1 mereka dengan berkesan. Kini tidak lagi. Dengan pelancaran Papan Pemuka Analitik dan Laporan Interaktif (Analytics Dashboards and Interactive Reports) baharu yang berkuasa, Cision menyediakan komunikator dengan cara yang intuitif, boleh disesuaikan dan jelas untuk memaparkan data mereka dan menghubungkan semula media reputasi wajar kepada hasil perniagaan.

Fitur-fitur drag, drop dan re-size widget untuk menampilkan metrik dengan Cision

Cukup satu klik untuk menyusun laporan interaktif di dasbor Next Generation Communications Cloud dari Cision

Penyelesaian Papan Pemuka Analitik dan Laporan Interaktif merupakan penambahan terkini ke dalam Communications Cloud Generasi Seterusnya Cision, yang membolehkan komunikator menyasarkan dan melibatkan media dengan cepat serta mengukur dan berkongsi impak. Lebih 7 juta sumber global Cision boleh ditransformasikan kepada perisikan perniagaan yang boleh diambil tindakan dan tersedia untuk eksekutif. Perkongsian suara, penglibatan sosial, impak pengoptimuman enjin gelintar, sentimen jenama dan rujukan daripada media reputasi wajar kepada laman sesawang syarikat merupakan antara metrik utama yang dapat dikesan.

Penyelesaian baharu ini turut menggabungkan data Impak Cision dengan jangkauan audiens dan metrik resonans yang disahkan pada satu papan pemuka. Pelanggan boleh memilih untuk membawa metrik ke tahap seterusnya, menawan bukan sahaja mereka yang melihat liputan berita mereka, tetapi juga apa yang dilakukan seterusnya oleh pembaca untuk menghubungkan tindakan dengan hasil.

“Dalam tahun berlakunya peristiwa yang belum pernah terjadi sebelum ini dan cabaran ekonomi, tekanan untuk membuktikan ROI daripada usaha media reputasi wajar semakin memuncak,” kata Abel Clark, Ketua Pegawai Eksekutif Cision. “Bekerjasama erat dengan pelanggan kami, Cision menyelesaikan salah satu masalah terbesar yang dihadapi oleh golongan profesional PR dengan cara yang lebih pantas dan lebih mudah untuk mengumpul data impak perniagaan dan menunjukkan nilai yang dibawa oleh mereka kepada organisasi mereka.”

Papan Utama Analitik dan Laporan Interaktif melibatkan:

Untuk mengetahui lebih lanjut mengenai Papan Utama Analitik dan Laporan Interaktif, daftar di sini untuk webinar Cision pada 1 Disember. Penyelesaian tersebut kini disediakan di Amerika Syarikat, United Kingdom dan Kanada.

1 Sumber: Cision and PRWeek’s 2020 Comms Report

Latar Belakang Cision Cision ialah penyedia global terkemuka bagi perisian media reputasi wajar dan perkhidmatan pengedaran kawat kepada golongan profesional perhubungan awam dan komunikasi pemasaran. Penyelesaian Cision membolehkan pengguna untuk mengenal pasti pempengaruh utama, mereka bentuk dan mengedarkan kandungan strategik serta mengukur impak yang bermakna.  Cision mempunyai pejabat di 24 negara di seluruh benua Amerika, EMEA dan APAC. Untuk maklumat lanjut tentang produk dan perkhidmatan Cision yang memenangi anugerah, termasuk Cision Communications Cloud®, layari www.cision.com dan ikuti Cision di Twitter @Cision.

Keywords: Advertising Banking/Financial Service Computer/Electronics New products/services


GAC MOTOR Diiktiraf sebagai Juara Kajian Kualiti Awal J.D. Power untuk Jenama China selama Lapan Tahun Berturut-turut

GUANGZHOU, China, 3 Nov. 2020 /PRNewswire/ — Baru-baru ini, J.D. Power menerbitkan laporan Kajian Kualiti Awal (IQS) China 2020, dan sebagai autoriti kajian pihak ketiga, ia menyediakan pelanggan rujukan yang boleh dipercayai untuk pembelian kereta. Dalam laporan ini, GAC MOTOR mengungguli kedudukan sebagai juara jenama China selama lapan tahun berturut-turut, dengan model SUV,  GS3 dan model MPV, GN6 mereka, masing-masing berkedudukan tempat pertama dan kedua dalam segmen masing-masing.

J.D. Power Publicized Initial Quality Study, GAC MOTOR Emerged as the China Brand Champion By its High Quality

Sebagai salah sebuah institusi yang paling profesional dan berwibawa untuk pandangan pengguna dan penyelidikan pasaran, J.D. Power terkenal dengan kebebasan dan keobjektifannya. Kajian Kualiti Awal (IQS) China 2020 merangkumi 241 model daripada 57 jenama, yang mengenal pasti 218 masalah kualiti awal, dan merekodkan 32,536 maklum balas pengguna, yang menunjukkan kepercayaan dan keandalan jenama tersebut.

Lapan tahun berturut-turut sebagai juara jenama China telah membuktikan kualiti GAC MOTOR yang stabil dan boleh dipercayai, seperti yang diiktiraf oleh pasaran dan pakar.

GAC MOTOR sentiasa mengawal kualiti dan kebolehpercayaan kenderaan dengan ketat dalam semua aspek dan memperbaiki reka bentuk terperinci setiap model. Tahun ini, GAC MOTOR telah memulakan projek QDR, iaitu Kualiti tinggi, Ketahanan tinggi dan Kebolehpercayaan tinggi, menjadikannya sebagai petunjuk yang menyeluruh untuk kualiti produk dan peningkatan standard dan kualiti, dan menjamin kualiti yang tinggi untuk pelanggan secara konsisten.

Kawalan kualiti dan sistem rantaian bekalan yang cemerlang melengkapi setiap model dengan kualiti yang luar biasa. GS3 berada di kedudukan pertama dalam segmen SUV mini dalam Penyelidikan Kualiti Awal (IQS) J.D. Power, dengan kualiti produk yang diiktiraf oleh institusi yang disegani. Sebagai salah satu bintang yang terlaris di dunia, GS3 memberikan pelanggan penyelesaian mobiliti berteknologi tinggi dan berkualiti tinggi dengan reka bentuknya yang mengagumkan dan bergaya, rekaan dalaman yang berteknologi tinggi dan pemanduan yang selesa serta pengalaman kawalan yang disukai oleh ramai pengguna dari seluruh dunia.

Model bintang yang lain GN6 turut diiktiraf oleh J.D. Power dan berada di kedudukan kedua dalam senarai MPV saiz pertengahan. Menggabungkan kualiti dan fesyen, keluasan dan keselesaan, kecerdasan dan keselamatan, GN6 ialah pilihan utama untuk kegunaan perniagaan atasan dan sesuai untuk kegiatan santai keluarga dan memenuhi pelbagai keperluan pengguna.

Pada masa ini, GAC MOTOR telah berkembang ke 26 negara dan rantau di seluruh dunia, sebagai persediaan awal untuk membina rangkaian jualan dan perkhidmatan di seluruh dunia. Walaupun terdapat kesan berterusan wabak, GAC MOTOR telah berkembang berbanding trend industri dan menunjukkan momentum yang kuat untuk pembangunan yang stabil.

Keywords: Auto Computer/Electronics Transportation Awards Survey, Polls & Research


RealStudio Secara Rasmi Dilancarkan Di Malaysia!! – Tampil Dengan Fesyen Terkini!!!

realme secara rasminya memperkenal jenama baharu di bawah naungannya, realstudio yang membawa aura muda, terkini dan fesyen unggul buat anak muda secara eksklusif di Malaysia. Sebagai pembawa trend teknologi, realme mempercayai kombinasi fesyen dan teknologi adalah sesuatu yang baharu dalam industri yang membawa kepada terbentuknya debut realstudio dengan koleksi realHYPE pertamanya.

Kemuncak koleksi pertama ‘Dare to Leap’ realstudio adalah usaha kolaborasi bersama jenama fesyen tempatan, HYPE Clothing CO dan artis tempatan, Kide Baharudin untuk koleksi baru, iaitu realHYPE. Koleksi realHYPE terdiri daripada t-shirt realHYPE berwarna ‘Mustard Yellow’ dan dua kantung beg sling yang berbentuk segi empat dan segitiga. Kisah di sebalik reka bentuk koleksi realHYPE menggambarkan suasana norma baharu selain mengingatkan semua rakyat Malaysia di sebalik keadaan yang sukar dalam hidup, masih banyak aspek positif dalam masyarakat untuk kita saling bermotivasi dan terus maju ke hadapan.

Koleksi realHYPE berharga RM99 dan terhad kepada 100 unit sahaja di seluruh negara, yang dapat dibeli peminat realme mulai 18 Jun 2021, jam 12 tengah malam melalui Kedai Rasmi realme di Shopee, sempena hari jualan permulaan bagi 7.7 Jualan Tengah Tahun Shopee. Ini adalah sebahagian daripada inisiatif realstudio, oleh realme Malaysia untuk sentiasa bekerjasama dengan pereka atau artis tempatan yang berbakat bagi menggalakkan kreativiti mereka dan menghasilkan koleksi yang lebih bergaya untuk generasi muda.

Maklumat lanjut juga boleh didapati melalui akaun media sosial rasmi  Instagram dengan tawaran menarik koleksi realstudio yang juga eksklusif diperkenal pada setiap bulan.


LeEco Umum Pemilikan Vizio Pada Nilai USD2 Bilion

Jenama LeEco mungkin agak asing di kalangan pengguna di negara ini, tetapi di pasaran luar terutamanya di China ia merupakan salah satu pengeluar telefon pintar yang sering mendapat perhatian. Ini kerana LeEco sememangnya terkenal sebagai salah sebuah pengeluar yang menawarkan sebuah peranti berspesifikasi tinggi pada harga mampu milik.

Kesungguhan LeEco dalam percubaannya untuk menakluki lebih banyak pasaran global nampaknya bakal direalisasikan apabila baru-baru ini pengeluar dari China itu telah berjaya memperolehi Vizio pada harga belian mencecah sehingga USD2 bilion atau kira-kira RM8.11 bilion. Pemilikan pembuat TV popular dari Amerika itu sekaligus memastikan asas yang lebih kukuh untuk LeEco memasuki pasaran TV di Amerika Syarikat, memandangkan Vizio merupakan antara jenama utama di negara itu.

Walaupun LeEco telah memperolehi pembuat TV itu, Vizio akan dioperasikan secara berasingan dan merupakan anak syarikat milik penuh LeEco. Untuk pengetahuan pembaca juga, jenama LeEco sebenarnya tidak begitu popular di kalangan pengguna di Amerika Syarikat memandangkan tiada telefon pintar jenama itu dibawa masuk ke pasaran di sana sebelum ini. Jadi dengan pemilikan Vizio ini mungkin sedikit sebanyak membantu LeEco untuk bertapak dengan lebih mudah di pasaran Amerika Syarikat.


[Ura – Ura] : Apple Watch Seterusnya Bakal Menampilkan Sokongan Touch ID Di Bawah Paparan

Bila bercakap mengenai Apple Watch, siapa yang tidak kenal dengan produk daripada raksasa IT, Apple ni kan? Ia bukan sahaja terlihat mewah dipergelangan tangan, bahkan cukup terbaik dalam memantau kesihatan serta mengurus ativiti harian. Terkini, muncul ura-ura mengatakan Apple bakal menyertakan fungsi Touch ID di bawah paparan pada Apple Watch yang seterusnya.

Memetik satu paten tersebar, Apple merancang untuk memperkenalkan pengesan sentuhan, pengesan tekanan, pengesan suhu dan fungsi pengimbas cap jari yang boleh diletakkan di bawah paparan. Menerusi Touch ID – ia sekaligus bantu menambah baik fungsi keselamatan di mana hanya pemilik sebenar sahaja dapat mengakses fungsi tambahan tersebut.

Sumber mengatakan titik utamanya adalah memperkenalkan idea bagi mengubah antena daripada badan jam ke tali – memberi lebih ruang untuk memuatkan banyak komponen di bawah skrin. Pun begitu, pendedahan paten tidak bermakna  syarikat itu bakal menghasilkan rekaan berkenaan – ia hanya memberi gambaran mereka kini sedang meneroka lebih inovasi baru dan berusaha ke arahnya.